Baaqa Uhuru Ma Illintii Yaxaaskaa Mise Waa Dawadii Madaxwareerka Jubbaland? | Baahin Media Warka Somalia iyo Somalida\nWARARKA MAANTA Baaqa Uhuru Ma Illintii Yaxaaskaa Mise Waa Dawadii Madaxwareerka Jubbaland?\nBaaqa Uhuru Ma Illintii Yaxaaskaa Mise Waa Dawadii Madaxwareerka Jubbaland?\nKhamiistii March 5, 2020 waxaa si degdeg ah u yimid Muqdisho wafdi uu hoggaaminayay Wasiirka Arrimaha Guddaha iyo Amniga dalka Kenya Dr. Fred Matiang’i. Wafdigu wuxuu farriin toos ah ka siday Madaxweyne Uhuru Kenyatta.\nArbacadii March 4, 2020, xilli ay xiisada colaadeed oo ka taagan xudduudda labada dal ee deriska ah ay marayso heer xun, ayaa Madaxweyne Maxamed Cabdullahi Farmaajo iyo dhiggiisa Kenya ay teleefoonka isku afgarteen.\nKenya waxay gabbaad siinaysay tan iyo January 28, 2020 Cabdirashid Xasan Abdinuur, Janan kaasoo ka baxsaday Muqdisho, halkaasoo August 31, 2019 loo xiray eedaymo la xiriira ku xadgudubyo xaquuqda aadanaha.\nInkastoo Nairobi ay ku sheegtay in aysan Muqdisho codsi rasmi ah ka helin, haddana Wasiirka Arrimaha Dibedda DFS oo wareysi siiyay Haruun Macruuf ayaa sheegay inay [Soomaaliya] si rasmi ah u weydiisteen “Interpol” oo ay Kenya xubin ka tahay (VOA New – 09/03/2020). Sidoo kale, wargeyska Daily Nation, ayaa qoray in Amnesty International ugu baaqday Kenya inay si dhaqsa leh u qabato baxsadka, gacantana ugu geliso Soomaaliya (Daily Nation – 8/02/2020).\nCiidamada Soomaaliya oo ku sugan xudduudda ayaa March 2, 2020 caabbiyay weerar ay Mandheera ku soo abaabuleen baxsad Cabdirashiid Janan iyo Maxamuud Sayid Aadan madaxweyne ku-xigeenka Jubbaland. Tan iyo bartamihii November 2019 Maxamuud Sayid iyo koox la socotay waxay ku sugnaayen hoteel ku yaal Mandheera, halkaas oo ay ciidamada Kenya ku ilaalinayeen (The East African – 26/11/2019).\nEedaymo isku tuur-tuur ah kaddib, madaxweynayaasha Soomaaliya iyo Kenya ayaa isla oggolaaday inay qaboojiyaan xiisada ka aloosan xudduudda, kana wadaxaajoodaan wixii khilaaf ah ee taagan. Waxaase lala yaabay in xaalad diblomaasiyadeed loo soo adeegsaday Wasiirka Guddaha, inkastoo war uu sheegay Raila Odinga uu muujinayo in Uhuru Kenyatta uu ku sugan yahay mawqif cariiri ah.\nHaddaba, aan isweydiinnee maxuu Farmaajo uu u oggolaaday mar kale inuu wadahadal natiijadiisu miro aysan dhali doonin luggoya mooyaane?\nWalow xiriirka Kenya iyo Soomaliya uu yahay mid hoostiisa ay ku aasan yihiin arrimo masiir-qaran ah, haddana heerar kala duwan ayuu soo maray. Kenya sida ay ugu jeeddo deriskeeda Soomaaliyeed waa aragti mar waliba uu hagayo dareen ka baqaya soo rogaalcelinta Soomaali Wayn. Cabsidaas waxay kororta mar allaale marka ay soo muuqato dawlad Soomaaliyeed oo itaal leh.\nHaseyeeshee, markii dagaalka sokeeye uu burburiyay qarankii Soomaaliyeed, cabsidii waxay gashay hakad. Kenya markaas waxay xadka u furtay Soomaaliya waxaana dhacday in labada dal ay galaan heer aan horey loo arag: qaxooti ka sokow waxaa Kenya galay maalgelin Soomaaliyeed oo itaal iyo tayaba leh oo lagu qiyaasi karo dhawr bilyan Doollar. Taasi waa iyadoon la tixgelin xiriirka ganacsi ay Kenya maanta la leedahay Soomaaliya iyo ardayda Somaaliyeed oo jaamacadaha Kenya wax ka barata. Haddii hantidaas ay meesha ka baxdo, waxaa hakad geli kara dhaqaalaha iyo suuqa shaqada Kenya (Farah Abdulsamed, Somali Investment in Kenya, Africa Programme March 2011).\nMarxaladdaas rajada miiran ahayd waxay ku hakatay 2011 kolkay ciidamada Kenya ay xoog ku soo galeen gayiga Soomaaliya, Kenyana ay muujisay dhaqan horror ah kaddib markii ay ka heshay Golaha Ammaanka ee QM in lagu daro AMISOM, taas oo cawaaqibteeda ay maanta taagan tahay.\nArrinka wuxuu sii kullaaday markii waanwaan ay waxtari waysay oo Dawladda Soomaaliyeed ay doorbidday – Agoosto 2014 – inay maxkamadda caalamiga ICJ miciin ka doonto. Waa arrrin laga dheregsan yahay in Kenya ay ka soo horjeeddo dacwada Maxkamadda, balse ay jeclaan lehayd inay iyadoo ka itaal roon Soomaaliya ay waanwaan la gasho, si ay tanaasul uga hesho.\nFaraggelinta iyo taageerada maamul goboleedka aagga soohdinta, gardarrada, adeegsiga jiritaanka Al-Shabaab, ku gorgortanka Cabdirashiid Janan, dhamaan waa tabo la doonaayo in lagu qanciyo Dowladda Federalka Soomaaliya in laga taag roon yahay, sidaas daraaddeed is-horfariisad iyo tanaasul inay yihiin lama huraan.\nArrimaha aan ka hadlayno waa kuwa muuqda, balse waxaa jira xoogag kale oo daahsoon oo kala safan misna ah xoogagga dhabta ah oo iyaguna wata qoorshahooda iyo damacooda horarka ah.\nIsrogrogaya Kenya wuxuu xoog yeeshaa mar waliba oo go’aanka maxkamadda uu soo dhawaado. Kenya waxay 2019 gaarsiisay xiriirka diblomaasiga heer kala tag ah, waxay xoojisay faraggelinta Jubbaland iyo la safashada Axmed Madoobe heer ay u bareerto ku tumashada madaxbannanida qarannimada, bishii Oktobar 12kii oo ahayd waqtigii calemasaarkiisi, waxaa xigay gabbaadsiintii Cabdirashiid Janan iyo weerarkii Beled Xaawo, iwm kuwasso gaarsiiyay xiisada heer sare.\nSidii aan horey uga barannay Kenya, dabcan kuma qamaari karto dagaal fool-ka-fool ah oo ay waqtigan la gasho Soomaaliya, taasoo gebigeedba xasilloonida aagga khatar gelinaysa, beesha caalamkana aysan oggolaanaynin, kursiga QM ee ay Jabuuti kula tartameysana ay ku seegi karto, markaas ayay u bahan tahay inay baaq nabadeed ku dhawaaqdo si xiisada loo dejiyo.\nHorta iyadoon waxba la fafalanqayn baaqa Uhuru qudhiisa ayaa ah meel ka dhac iyo jeesjees ama waxa Qarbiga ay ugu yeeraan “Illinta Yaxaaska” (crocodile tears), waana musalsal oo aan horey u aragnay oo soo noqnoqonaaya.\nTan iyo bilowgii sanadkii tegay, madaxweynayaasha Soomaaliya iyo Kenya waxay fool ka fool u kulmeen tiro seddax jeer ka badan, waxayna teleefoon ku wada xiriireen dhowr jeer, balse kulunka haddeer madlan ma dhici kartaa inuu wax cusub la yimaado, mise baaqa Uhuru wuxuu ka yahay dhankiisa Aniga ayaa dabka shida aniga ayaana demiya, halka uu dhanka DFS-na ka yahay Nabaddu Dhegtay U roon tahay?\nPrevious articleCiyaaraha Premier League iyo tartamo kale oo la Hakiyay iyo Sababaha keenay\nNext articleWasiiro katirsan Xukuumada Soomaaliya oo aqbalay Codsiga uga yimid Madaxweyne Deni\nMasuuliyiinta DF oo xariga ka jaraya Xabsiga ugu weyn Africa oo Muqdisho laga dhisay\nDHAGEYSO: Maamul Gobolleedyada Dalka Oo Gaadiid Dagaal Maanta Lasiiyey\nDHAGEYSO:Xoghayaha Rugta Ganacsiga: “hadal aan ka sheegay Istanbuul ayaa la igu xiray Muqdisho”\nDaawo:Wafdiga MD Farmaajo oo qeyb kayihiin madaxweynayaasha maamul goboleedyada iyo wasiiro oo goor dhow soo gaaray Belgium\nC/Weli Gaas: Al-Shabaab iyo Daacish nooma dhex fadhin karaan xabsiyada in dhamaantood la’….\nXOG: Musharax Sh.Muqtaar Roobow iyo Olalaha Xasaasiga ah uu ka wado Muqdisho…


Wareysi: Madaxweynaha Gaas, booqashadiisa Qandalla,isla-xisaabtanka golaha xukuumadda iyo sababta loo qaban waayay sanad-guurada waqtiga uu guuleystay | RBC Radio\nWareysi: Madaxweynaha Gaas, booqashadiisa Qandalla,isla-xisaabtanka golaha xukuumadda iyo sababta loo qaban waayay sanad-guurada waqtiga uu guuleystay\nGaalkacyo (RBC Radio) Madaxweynaha Puntland,Cabdiweli Maxamed Cali Gaas oo booqashadii ugu horreeysay ku tagay degmada Qanadala ee gobolka Bari ayaa ka warbixiyay nolashada iyo xaaladda deegaanka ka jirta.\nCabdiweli oo wareysi siiyay idaacadda Daljir,waxaa kalo uu ka hadlay arrimo badan oo ay ka mid-yihiin sanadkan sababta aan loo qaban kulankii is-la xisaabtanta hay’adaha dowladda oo sanad walba dhammadkiisa la qaban jiray iyo waxyaabaha uu u baajiyay munaasabaddii loogu dabal-degi jiray muddada uu xilka hayay.\nMadaxweynaha Cabdiweli ayaa ugu horreeyn sheegay booqashada uu ku tagay Qandala inay la xiriirto sidii ay dowladda ugu korgali lahayd xaaladda degmada iyo nolashada ay ku nool-yihiin bulshada.\nWuxuu sheegay inta uu ku sugnaa degmada Qandala inuu kormeer ku kala bixiyay gudaha degmada,isagoo marka caddeeyay in dhibaato farabadan ay ugu tageen Qandala kooxda Daacish ee dhawaan isaga baxday.\nMadaxweynaha wuxuu sheegay muddada ay kooxda Daacish ku sugnaayen degmada inay bur buriyeen goobaha u adeegayay bulshada iyo dowladda,wuxuuna marka soo hadal-qaaday xarunta caafimaadka uu sheegay bur bur xooggan inuu gaaray.\n“Waxaa soo maray xaruntii caafimaadka ee degmada, iyadoo ay bur-buriyeen talaagadii lagu keydinayey daawada, waxa ay bili liqeysteen saldhigii booliska oo waxa ay kala baxeen albaabadii, soolarkii sarnaa oo la dhaceen xabado, nimankiisana,”ayuu yiri madaxweyne Gaas.\nMadaxweynaha wuxuu caddeeyay dowladda inay si dhaqso ah wax uga qabaneyso xaaladda ka jirta degmada Qandala,dhammaana dib loo soo celin doono adegyada bulsho iyo kuwa dowliga ah ee degmada ka jiray.\nGaas wuxuu sheegay in degmada Qandala la dejin doono ciidamo ka tiran Puntland si ay u sugaan amniga magaalada,wuxuuna marka sheegay fursad dambe inan loo siin doonin Daacish inay gudaha ugu soo galaan degmada.\nDocda kale,waxaa madaxweynaha la su’aalay sababta aan sanadkan loo qaban munaasabadihii loogu dabaal-degi jiray guushii uu ka gaaray doorashadii uu ku soo baxay ee sanadkii 2014,wuxuu sheegay dalka inay ka jiraan abaaro oo bulsho badan oo reer Puntland ah la daala-dhacayaan.\n‘Waan ka xishoonay in la qabto munaasabadaha,dalka abaaro ayaa ka jira oo bulshada ay dhibaato ka soo gaartay,dhibka ayaan dooneyna inan la qaybsano,”ayuu yiri Cabdiweli.\nMadaxweynaha wuxuu sheegay marka uu ku laabto Garoowe inuu jeedin doono khudbada sanad laha ahayd,isagoo ku soo qaadi doona arrimo badan oo u ku sheegay inay qayb ka noqon doonto doorashooyinka dalka ka socda.\nCabdiweli Gaas,waxaa kalo la waydiiyay sanadkan sababta aysan u dhicin kulamadii isla xisaabtanka ee golayaasha dowladda,wuxuu sheegay inan la baajin oo dhawaan hay’adaha dowladda lala xisaabtami doono.\nMadaxweyne Gaas,waxaa lugu tilmaamay booqashada uu ku tagay Qandala madaxweynihii ugu horreeyay ee Puntland ka socda ee degmada taarikhiga ah booqda.\nHoos ka dhageyso wareysiga madaxweynaha


Barnaamijka Tartan iyo Tacliin Dugsiyada sare ee C/laahi Ibraahim iyo Dangoroyo oo xalay guulaystay – Radio Daljir\nBarnaamijka Tartan iyo Tacliin Dugsiyada sare ee C/laahi Ibraahim iyo Dangoroyo oo xalay guulaystay\nLuulyo 23, 2013 6:47 b 0\nBosaaso, July 23 – Afar dugsi oo ka mid ah dugsiyada sare deegaanada? Puntland ee ka qaybgalaya barnaamijka Tartan iyo Tacliin ayaa xalay ku tartamay labada qayb ee barnaamijka Tartan iyo Tacliin oo wali lagu tartamayo wareega koowaad.\nTartanka ayaa waxaa qaybtiisii koowaad? ku tartamay dugsiga C/laahi Ibraahim oo ka dhisan degmada Ufayn iyo Mumtada Qardho, tartan xiiso badan ayay labada dugsi kusoo bandhigeen barnaamijka oo laga dheehanayay dadaal labada dugsi, gabagabadii tartanka ayaa 11 dhibic iyo sideed dhibcood guusha ay ugu raacday dugsiga C/laahi Ibraahim oo ka guulaystay dugsiga la tartamayay ee Mumtada Qardho.\nDugsiyada Dangoroyo iyo Cumar Binu Cabdulcasiis ayaa ku tartamayay qaybtii kale ee barnaamijka.\nNatiijada ayaa kusoo dhamaaday dugsiga Dangoroyo oo helay 12-dhibic iyo Cumar Binucabdulcasiis Bosaaso oo helay 10 dhibic, sidaasi darteed gudiga ayaa sheegay dugsiga Dangoroyo inuu ka guulaystay dugsiga Cumar Binucabdicasiis Bosaaso.\nBarnaamijka Tartan iyo Tacliin oo uu baahiyo Radio Daljir ayaa waxaa maalgalinaya shirkadda Golis Telcom, Salaam Bank iyo wasaaradda waxbarshada Puntland, waxaana ka qaybgalaya inka badan 20- dugsi oo ku kala yaala gobolada Puntland.\nDowlada Federaalka Oo ku baaqday in guddi dhex dhexaad ah loo saaro warbixinti dhowaan ee UNMG


Top News:-Madaxweyne Farmaajo Guulihii uu kala soo laabtay Ethiopia | Kobciye24.com\nTop News:-Madaxweyne Farmaajo Guulihii uu kala soo laabtay Ethiopia\nMadaxweyne Farmaajo oo ay booqashadiisa ku wehliyeen mas’uuliyiin kale oo ka tirsan dowladdiisa ayaa waxaa si diiran u soo dhaweeyay ra’iisalwasaaraha Itoobiya Hailemariam Desaleng. Soo dhaweyntaasi oo ka duwaneed sidii loo soo dhaweyn jiray madaxdii ka horreysay Farmajo ayay dad badan u arkaan inay furtay bog cusub.\nKulanka labada mas’uul ayaa ahaa mid arrimo badan laga wada hadlay. Waxyaabaha ugu muhiimsan ayaa ahaa iskaashiga dhanka ammaanka ee labada dhinac .\nRa’iisalwasaaraha Itoobiya ayaa sheegay in waligood aysan gacan dhaafin dowladda Federaalka, waxa uuna intaasi ku daray in markastaa oo ay doonayaan in ay la macaamilaan maamul goboleedyada ay ruqsad ka qaadan jireen dowladda Federaalka.\n”Iyadoo aan oggolaansho ka helin dowladda federaalka ee Soomaaliya, Itoobiya iyo waddan kale toona ma ahan inay farageliyaan madaxbannaanida iyo qarannimada Soomaaliya. Waxaan filayaa inay arrintani caddahay. Anigu qof ahaan ma aqbali karo in waddanna uu si toos ah u soo fara geliyo arrimaha dalkeyga isagoo aan oggolaansho iga haysan, Soomaaliyana waa sidaas oo kale,” ayuu yiri ra’iisalw asaraaha Itoobiya.\n”Socdaalka Madaxweynaha Soomaaliya, Maxamed Cabdullaahi Farmaajo, uu ku tegey dalka Ethiopia wuxuu dhabbe u falay wada shaqeyn iyo iskaashi nooc hor leh oo wanaagsan oo dhex mara Soomaaliya iyo Ethiopia kaas oo ku qotoma is qaddarin iyo wada faa’iideysi siman”, ayuu yiri wasiirka arrimaha dibedda ee Soomaaliya Yusuf Garaad


Wararka Maanta: Talaado, Jan 22, 2013-Guddoomiyaha Maamulka KMG Kismaayo oo sheegay inuu heer gabo-gabo ah marayo Maamul u sameynta Jubbooyinka\nSheekh Axmed Madoobe, ayaa sidoo kale sheegay in muddo kooban kaddib lagu dhawaaqi doono maamulka Jubbooyinka, isagoo xusay inaysan maamuli karin Kismaayo ruux qabsaday iyo ruux loosoo magacaabay, balse maamulkii ay iyagu doonaan ay soo doortaan.\n“Maamul u sameynta Jubbooyinka meel gabogabo ah ayuu marayaa, waana la joogaa waqtigii maamul loo sameyn lahaa Jubbooyinka, kaasoo ay IGAD soo wadday wakhti bandanna lagu bixiyay. Waxaana dowladda Soomaaliya u soo jeedinayaa inay timaaddo oo ay qayb ka qaadato maamulka gobollada Jubbooyinka loo sameynayo,” ayuu yiri Sheekh Axmed Madoobe oo u warramyay BBC-da.\nSidoo kale, mas’uulkan wuxuu sheegay in dowladda Soomaaliya ay qayb ka ahayd dhinacyadii abaabulay shirka maamulka loogu sameynayo gobollada Jubbooyinka, balse uusan garanayn wax isbedelay, isagoo intaas ku daray inaysan doonayn in Kismaayo ay dib ugu laabato dhibaatooyinkii soo maray labaatankii sano ee lasoo dhaafay.\nGuddoomiyaha Raaskambooni wuxuu sheegay in guddigii ku dhawaaqi lahaa maamulka ay kormeer ugu maqan yihiin gobolka Gedo, waxaana filayaa inay kulammadooda kusoo gabgabeeyaan dhamaadka todobaadkan, markaas ayaana lagu dhawaaqi doonaa maamullka Jubbooyinka.\n“Dadku waa inay isugu yimadaan halkan, waxaana diyaar u nahay dhamaan mas’uuliyiin iyo ciidanba inaan u hoggaansanno ciddii ay dadku doortaan; waa arrin aan ku doonayno inaan dib loogu laaban dhibaatooyinkii beelaha ku saleysnaa ee soo maray Kismaayo,” ayuu yiri Sheekh Axmed Madoobe.\nHadalka mas’uulkan ayaa wuxuu kusoo beegmayaa xilli mas’uuliyiinta dowladda ay sheegeen inay dowladdu gacan ka geysanayso maamul u sameynta gobollada dalka oo dhan.\n1/22/2013 3:03 AM EST


Mawduucyada ugu waaweyn ee ku saabsan dambiyada - Hot topics relating to crime trends | New Zealand Police\nHome > Advice & Services > Personal & community safety > Advice for new arrivals > Macluumaadka loogu talo galay bulshooyinka qowmiyadaha - Somali > Mawduucyada ugu waaweyn ee ku saabsan dambiyada - Hot topics relating to crime trends\nMawduucyada ugu waaweyn ee ku saabsan dambiyada - Hot topics relating to crime trends\nHaddii lagugu handado lacag ama hanti awgeed\nHaddii ruux kuu hanjabo ama ku cabsi geliyo lacag ama hanti darteed, ama kugu khasbo habdhaqan aan caadi ahayn, booliiska wac oo udir 111.\nHaddii ruux kuu hanjabo ama isku dayo inuu ku afduubo, booliiska udir 111.\nBooliisku si adag ayuu ula dhaqmaa dembiyada noocaan oo kale ah, heerka xallintooduna waa mid aad u wanaagsan.\nAfduub iyo cagajuglayn - baad\nAfduub, cagajuglayn ama isku day afduubid ama qaadasho lacag baad ah waxaa loo arkaa dembiyo culus dalkan Niyuusiilaan. Afduub waa xabis aan sharci ahayn oo lagula dhaqmo qof aan raalli ka ahayn. Cagajuglayn ama baad waa adeegsi hanjabaad si hanti (lacag) looga qaato ama loogu khasbo qof habdhaqan aan caadi ahayn. Niyuusiilaan arrimahaasi waa gefef culus oo lagu mutaysan karo ciqaab dhan 14 sano oo xabsi ah. In kabadan 70% afduubyada ama cagajuglaynta/baadda la gaadhsiiyo booliiska Niyuusiilaan waxay keenaan in la ciqaabo kuwa geystay faldambiyeedkaas.\nMusuqmaasuq dal soo gelid\nWaxaa kuu bannaan in aad adeegsato wakiil arrimaha socdaalka, adiga ayaana ka masuul ah wixii dukumenti ah ee wakiilkaagu u gudbiyo waaxda socdaalka. Bixinta fiisooyin, ruqsado dal kujoogid iyo dukumentiyo kale oo beenabuur ah waa musuqmaasuq, booliiskuna si adag ayay wax uga qabanayaan. Hadday kula tahay in qof si ulakac ah kuugu sheegay macluumaad socdaal oo been ah, isla markaana aad lacag ku bixisay adeeggaas, waa in aad taas gaarsiiso booliiska iyo Waaxda Arrimaha Socdaalka ee Niyuusiilaan.\nWax isdabamarin maaliyadeed\nSi looga baaqsado dhagar ama khayaamo lacageed, booliisku waxay talo ka bixiyaan lamacaamilka hay'adaha maaliyedda caanka ah ee la qaddariyo marka maalgelin lasamaynayo ama amaah laqaadanayo. Meel ammaan ah ku xafid kaadhka amaahda (credit card), kaadhka lacagta lagula baxo iyo lambarrada aqoonsiga (pin numbers). Cidna hasiin lambarradaas aqoonsiga. Marwalba weydii aqoonsi qofka doonaya inuu jeeg kuu qoro markuu wax kaa gato ama kusiinayo ijaarka adeeg aad u fulisay. Haddaad u aragto in qof ama shirkad maaliyadeed iskudayeyaan inay ku khayaameeyaan, la soo xiriir booliiska. Akhri macluumaad dheeraad oo ku saabsan Kaadhadhka Amaahda (Credit Card).\nJidhnacayb - dembiyada midabtakoorka\nBooliiska iyo guud ahaan dadka reer Niyuusiilaan u dulqaadan mayaan meelkadhacyo ku salaysan qofka midabkiisa. Gefefkaas oo kale waxaa loo yaqaan dembi "jidhnacayb". Faldembiyeedka noocaas ah marka lasoo gaadhsiiyo booliiska, baadhitaan culus ayaa lagu sameeyaa. Booliisku waxay toos ula shaqeeyaan wakiilada jaaliyadaha qowmiyadaha-laga badan yahay- ururada sida Guddiga Xuquuqda Aadamiga si loo difaaco xorriyedda iyo xuquuqda dhammaan jaalliyadaha Niyuusiilaan. Haddaad ka warhayso gefef midabtakoor ku salaysan, ama dhibaatooyin loo geysanayo qoyskaaga ama jaalliyeddaada waa in aad soo sheegtaa.\nLaxiriir booliiska degmadaada\nGuddiga Xuquuqda Aadamiga: Kadeed Midabtakoor


Waa kuma xiddiga ka tirsan Kooxda Real Madrid ee xaqiijiyey inuu xiiseynayo u dhaqaaqista horyaalka MLS-ka Mareykanka? – Gool FM\nWaa kuma xiddiga ka tirsan Kooxda Real Madrid ee xaqiijiyey inuu xiiseynayo u dhaqaaqista horyaalka MLS-ka Mareykanka?\nHaaruun May 2, 2020\n(Madrid) 02 Maajo 2020. Ciyaaryahan ka tirsan kooxda kubadda cagta Real Madrid ayaa la soo warinayaa inuu xiiseynayo inuu u dhaqaaqo horyaalka MLS-ka Mareykanka.\nXiddiga kooxda Real Madrid ee Gareth Bale ayaa shaaca ka qaaday inuu u furan yahay inuu u dhaqaaqo horyaalka MLS-ka mustaqbalka dhow.\nLaacibka reer Wales ayaa si joogto ah isha loogu hayey mustaqbalkiisa garoonka Bernabeu, inkastoo kooxda La Liga ka ciyaarta lagu soo waramayo inay diyaar u tahay inay sii haysato Bale xilli uu jiro faafaha Coronavirus.\nSi kastaba ha ahaatee, ciyaaryahankii hore ee Tottenham Hotspur ayaa kaliya 14 kulan saftay horyaalka Spain xilli ciyaareedkaan, waxaana uu xaqiijiyay inuu xiiseynayo inuu ku biiro koox ka ciyaarta horyaalka MLS-ka.\nIsaga oo ka hadlayey The Hat-Trick Podcast, Bale wuxuu yiri: “Xaqiiqdii waan jeclahay horyaalkaa, si aad ah ayuu u kortay sanadihii la soo dhaafay.\n“Markii aan imaanno oo aan ku ciyaarno kulammada isdiyaarinta xilli ciyaareedka, kulammadu waa adag yihiin, waa horyaal socda oo weli kacaya.”\n“Ciyaartoy badan ayaa doonaya inay iminka yimaadaan Mareykanka, xaqiiqdii waan xiisaynayaa.” ayuu hadalkiisa ku daray xiddigii hore ee Spurs.\nGareth Bale ayaa dhaliyay 105 gool 249 kulan oo uu u saftay Los Blancos tan iyo markii uu kaga yimid Tottenham, 30-sano jirkaan ayaana arki doona qandaraaskiisa haatan ee garoonka Bernabeu oo dhacaya sanadka 2022-ka.\nTababare Quique Setien oo meesha ka saaray inay xagaagan Kooxda Barcelona dib u soo ceshanayso Neymar Jr\nKooxda Chelsea oo wadahadallo heshiis kordhin ah kula jirta mid ka mid ah Weeraryahannadeeda


“Daawo Sawirrada”Munaasabad lagu xusayay maalinta afka Hooyo ee 21ka Febraayo oo Muqdisho lagu qabtay | Radio Muqdisho\n“Daawo Sawirrada”Munaasabad lagu xusayay maalinta afka Hooyo ee 21ka Febraayo oo Muqdisho lagu qabtay\nPublished on February 21, 2013 by admin · 3 Comments · 6,813 views\nMunaasabadan lagu weyneynayay horumarinta afka Soomaaliga 21ka bisha Febraayo oo kuubeegan Maanta islamarkaana ah maalinta afka hooyo ayaa waxaa lagu qabtay hoolka shirarka ee wasaaradda Warfaafinta,Boostada,Isgaarsiinta,iyo Gaadiidka.\nXafladan oo ay soo qabanqaabisay wasaaradda Warfaafinta ayaa waxaa kaqeybgalay wasiirka Wasaaradda Warfaafinta,Boostada,Isgaarsiinta iyo Gaadiidka mudane C/llaahi Ciilmooge Xersi, wasiir Kuxigeenada wasaaradda mudane C/shakuur Cali Mire iyo mudane Ibraahim Isxaaq Yaroow iyadoo ay Sidoo kale goob joog ahaayeen qubaro qeybweyn kasoo qaatay horumarinta afka hooyo iyo qoristiisaba Sanadihii 71kii ilaa 74kii kuwaas oo ay kamid ahaayeen Xuseen Sheekh Axmed kadare.\nMunaasabadan ayaa intii ay socotay waxaa suugaan isugu jirtay heeso iyo gabayo katurjumaya Taariikhda afkeena iyo heerarkii uu soomaray kasoo jeediyay hobolada Qaranka ee Waaberi.\nXuseen Sheekh Axmed Kadare oo kamid ahaa qorayaashii afkeena hooyo ee qiimaha badan ayaa goobta Ka sheegay in halgan dheer loosoo galay qorista afkeena loona baahanyahay in laga shaqeeyo sidii looga Ilaalinlahaa inuusan dabargo’in.\nCabdi Xaaji Goobdoon oo isna kamid ahaa suxufiyiintii xiligii kacaanka kahowlgalayay idaacada Qaranka ee Radio Muqdisho ayaa tilmaamay in kahor qorista afka Soomaaliga xitaa lagu dhibqabay sidii bulshada looga dhaadhicinlahaa amarada kasoo baxa madaxdii dowladii kacaanka maadaama uusan jirin af rasmi Ah oo qoran islamarkaana erayo aan lafahmikarin ay kubixi jireen Ogeysiisyada,wararka iyo Barnaamijyada kabaxa idaacada Qaranka.\nWasiir kuxigeenka wasaaradda Warfaafinta, Boostada, Isgaarsiinta iyo Gaadiidka mudane Ibraahim Isxaaq Yarow ayaa sheegay maanta ay tahay maalin weyn maadama caasimadii dalka lagu xusayo Munaasabadan qaaliga ah isagoo xusay in iyadoo laga ambaqaadayo dastuurka qaranka ee la ansixiyay Welina qabyada ah ay wasaaraddu soo kordhisay in Raadiyaha qaranka iyo TV-gaba laga siidaayo warar iyo barnaamijyo kubaxaya lahjada mayga oo kamid ah 2da lahajad ee uu afka Soomaaligu u kala baxo.\nSidoo kale wasiirka Warafafinta, Boostada, Isgaarsiinta iyo Gaadiidka C/llaahi Ciilmooge Xersi oo xaflada Sooxiray ayaa sheegay in R/wasaaraha Soomaaliya uu qeyb kaqaatay sidii munaasabadan loo Qabanlahaa isagoo wasiirku ka sheekeeyay muhiimada uu leeyahay afka Soomaaliga.\nMudane Ciilmooge ayaa intaa kudaray in wasaaraddu qorsheysay sidii looga faa’iideysanlahaa Fanaaniinta Soomaaliyeed ee qurbaha kasoo laabanaya dalkana imaanaya sidii hal abuurkooda iyo guud ahaan fanka loogu furilahaa Tiyaatarka Qaranka oo qeyb kamid ah la dayactiray si loo bilaabo soosaarid erayo cusub iyo fan dhaxal gal ah maadaama mudo 23 sanadood ah uu dalku burbursanaa.\nUgu danbeyntii wasiirka ayaa mid mid u gacanqaaday hal abuuradii kasoo qeybgalay xaflada iyo qubaradii afka Soomaaliga qoristiisa qeybta weyn kulahaa iyo fanaanada caanka ah ee Soomaaliyeed Seynab Xaaji Cali Baxsan.\nmaxamed husen says:\tFebruary 21, 2013 at 5:43 pm\tViva afka hooyo maanta oo kale waxay kuhaboneyd inaan joogo wadanki hooyo\nReply »\tmohamed says:\tFebruary 21, 2013 at 11:18 pm\tHanoolaado afka hooyo , waligiisna hajiro , somaliyana hanoolaato .\nReply »\tfartuun says:\tMarch 3, 2013 at 5:30 pm\tmxaa u sameen laheed afka hooyo hadii aad joogi laheed wadanka


Taliska Ciidanka xoogga oo sheegay in ay dileen Saraakiil Shabaab ah | kowtharmedia.com\nHome WARAR Taliska Ciidanka xoogga oo sheegay in ay dileen Saraakiil Shabaab ah\nTaliska Ciidanka xoogga oo sheegay in ay dileen Saraakiil Shabaab ah\nAbaanduullaha Ciidanka Xoogga dalka General Cabdullaahi Cali Caanood oo warbaahinta kula hadlay Magaalada Muqdisho ayaa si faah faahsan uga hadlay dagaalkiii ka dhacay degaanka Buulo Mareer oo ka tirsan Goblka Shabeellaha Hoose.\nWuxuu sheegay Abaanduullaha in Ururka 26-aad Guutada 6-aad ee qeybta 60-aad ee ciidanka Xoogga dalka, oo kaashanaya Ciidamada AMISOM ay guul weyn ka gaareen Howlgalkii ka dhacay Buulo Mareer.\nSidoo kale wuxuu sheegay Shabaab in xerada ay ku soo weerareen ilaa Saddex gaari oo midi uu soo gaaray ilinka hore ee xerada, iskuna qarxiyay, uuna dhaawacay Hal Askari, balse labada kale lagu qarxiyay meel aanan u dhaweyn xerada.\nDhanka kale Taliye Caanood ayaa sheegay in weerarkaasi Shabaab ay uga dileen ilaa 66 dagaalame oo ay ku jiraan Saraakiil, wuxuu tilmaamay in sidoo kale ay gacanta ku dhigeen ragga hoggaamiya Raadiyeyaasha gacanta oo ay watan Amiirada Shabaab.\nDhanka Ciidanka Dowladda Federaalka ayuu sheegay in Saddex Askari ay ka dhaawacmeen oo haleelay qaraxa, kuwaasi oo hada xaaladooda caafimaad lala tacaalayo, diyaarna ay u yihiin in ay dalkooda u adeegaan.\nWuxuu kaloo tilmaamay n dagaalka Al-Shabaab looga furtay hub gaarayay 30 qori, kuwaasi oo kala ah 12 Qori AK-47 ah 20 Qori PKM ah iyo qori Dhashiiko ah.\nAMISOM iyo Ciidanka Dowladda oo isku dhinac ah iyo Shabaab guulo ayay ka sheegteen dagaalkan , kadib hadalo ay isku mariyeen warbaahinta, balse ma jirto ilo madax banaan oo xaqiijinaya sida ay wax uga dhaceen halkaasi.\nMaamulka Gobolka Shabeellaha Hoose ayaa shalay soo bandhigay Meydadka xubno ka tirsanaa Al-shabaab oo ay sheegeen in lagu dilay Dagaalkii Buulo Mareer.\nPrevious PostFaahfaahin dagaal ka dhacay Gobolka Gedo Next PostMaydka ruux la garan waayay oo lagu arkay Degmada Kaaraan Muqdisho


KA FAA’IIDAYSO! Afar qaab oo waxtar leh oo aad ilmahaaga yar ku edbin karto adigoon dharbaaxin | Hadalsame Media\nHome Arrimaha Caalamka KA FAA’IIDAYSO! Afar qaab oo waxtar leh oo aad ilmahaaga yar ku...\nKA FAA’IIDAYSO! Afar qaab oo waxtar leh oo aad ilmahaaga yar ku edbin karto adigoon dharbaaxin\n(Hadalsame) 06 Juun 2022 – Sideedaba gacan ka hadalku ma keeno faa’iido sidoo kalena wuxuu leeyahay raad-reeb taban oo macnawi ah iyo mid jireed oo qofka la noolaada muddo dheer. Haddaba, waxaa jira dhowr siyaabood oo aad ku edbin karto ilmahaaga yar yar adigoon dharbaaxin ama wax ku dhufan. Qaar ka mid ah hababka ugu wanaagsan waxaa ka mid ah: Halkan ka DAAWO…\n1 – Xoojinta Togan (Positive reinforcement)\nXoojinta togan waa hab fiican oo lagu edbiyo ilmaha yar yar adigoon garaacin. Tusaale, waad abaal marinaysaa ilmahaaga marka uu la yimaado hab-dhaqan wanaagsan. Tani waxay ka caawin kartaa ilmahaaga inuu barto dabeecadaha laga filayo waxayna sidoo kale ka caawin kartaa inuu yeesho caadooyin fiican.\nXoojinta wanaagsan waxay sidoo kale kaa caawin kartaa dhisidda isku-kalsoonaanta ilmahaaga. Waayo, marka aad ku amaanto ubadkaaga hab-dhaqanka wanaagsan, waxay dareemayaan wanaag niyadeed iyo kalsooni waxayna u badan tahay inay sii wadaan u dhaqankaa wanaagsan ee aad u birbirisey.\n2 – Anshax marin joogto ah\nAnshax marinta joogtada ihi waa arrin kale oo muhiim ah oo lagu edbiyo ilmaha yar yar adigoon dharbaaxin. Marka aad tusaale ahaan markasta ku adkaysato waxyaabaha aadan ogolayn waxay u badan tahay inuusan dhaafin xuduudahaa aad u dhigayso.\nTusaale ahaan, waxaad isku beegaysaa ciqaabta sida inaad kaligii meel fariisiso dhowr daqiiqo, laakiin taasi waa inay ku beegnaataa mar kasta oo uu khalad sameeyo, joogtayntaasi waxay ilmaha baraysaa inuu dareemo waxa lagu haysto. Sidoo kale ku dadaal inaad isku beegto xilliga uu ilmuhu khaladka sameeyo iyo ciqaabta.\n3 – Isticmaal ciqaab maangal ah\nCiqaabta maangalka ihi, waa hab kale oo wax ku ool ah oo lagu edbiyo ilmaha adigoon garaacin. Waxaad ciqaabta ka dhigaysaa mid ku habboon ama la gudboon dembiga. Tusaale ahaan, haddii ilmahaagu buuq iyo foowdo ka dhaliyo goob aad ka adeeganayso, waxaad u jari kartaa time-out markaad guriga timaado, si uu kaligii cabbaar kooban meel u fadhiyo.\nAnshax marinta noocaan ihi aad bay waxtar u yeelan kartaa sababtoo ah waxay ka caawisaa ilmahaaga inuu fahmo sababta loo ciqaabayo. Waxa kale oo ay ka caawisaa inay bartaan in ficilladoodu ay leeyihiin cawaaqib iyo inay u baahan yihiin inay ka taxaddaraan waxay samaynayaan.\n4 – Jeedin afka ah\nJeedinta afka ihi waa istaraatijiyad kale oo wanaagsan oo lagu edbiyo ilmaha adigoon garaacin. Waxaad jeedinaysaa dareenka ilmahaaga meel kale marka ay si xun u dhaqmaan.\nTusaale ahaan, haddii ilmahaagu fal xun sameeyo, waxaad dhihi kartaa, “Fiiri shimbirtaa qurxoon!” amaba waxaad xusuusin kartaa wax kale oo uu jecel yahay.\nTillaabadan noocaan ah ayaa ka caawin karta joojinta wixii xumaa ee uu ilmahaagu samaynayey waxayna ka caawin kartaa inay diirada saaraan wax kale. Waxa kale oo loo isticmaali karaa hab lagu dejiyo ilmahaaga marka ay xanaaqsan yihiin.\nXusuusnow, waxaa sidoo kale muhim ah inaad ilmaha ula hadasho si deggan, haddii aad mar kasta qaylo iyo kacsanaan ku wajahdo isna wuxuu lasoo baxayaa hab-dhaqan hujuumi ah (agressive), tan kale, dharbaaxadu maaha habka kaliya ee lagu edbiyo ilmaha, marar badanna waxay keentaa natiijo cagsi ah. Waxaa sidoo kale jira habab kale oo badan oo waxtar iyo badbaado leh oo aad isticmaali karto.\nW; Q: Micheal Franklin\nW; T: Maxamed Xaaji\nPrevious articleWaa kee gaariga gaashaaman ee Ruushku sameeyo ee bandhigga wanaagsan ka sameeyey dagaalka Ukraine? + Sawirro\nNext articleGuri-qaybeed kale ayay u qalabaysay oo kharash badan ku dhiibtey balse xaas kale ayuu ku aroosay (Kharashka ka baxay & waxa ay samaysay?!)


Video: Who is Somalia's intelligence chief Fahad Yasin? | KEYDMEDIA ENGLISH\nFahad wuxuu dhashay 1977 ama 1978. Taariikhdiisa dadka inta badan kalama yaqaanaan. Baasabooradiisa Soomaaliga iyo Kenya waxaa ku qoran macluumaad kala duwan oo noloshiisa ku saabsan.\nMarkii hooyadiisa iyo aabihiisa kala tageen 1980-tameeyadii, waxaa la keenay isagoo yar Muqdisho oo uu ka dhigtay dugsiyo Qur’aan oo caruurta qoysaska saboolka ah si lacag la’aan ah wax ku bara. Waxay deganaayeen Xaafadda Howlwadaag.\nMarkii xukunka laga tuurey kaligii-taliskii Maxamed Siyaad Barre 1991, Fahad iyo qoyskiisa waxay u carareen Kenya, iyagoo qaxooti ku noqday xerada Utanga, oo ku dhaw magaaladda Mombasa.\nIntii uu ku noolaa xerada qaxootiga, Fahad waxaa xag-jireeyay C/shakuur Cali Mire iyo Jamaal Maxamed Xasan, oo ku biiriyay Ururka Al-Itixaad al-Islamiya, oo ku jira liiska argagaxisadda Mareykanka iyo QM.\nSaandkii 1997, Ciidamada Itoobiya ayaa dilay C/qaadir Gardheere oo ahaa adeerkiisa qaba hooyadiisa isagoo u dagaalamaya Ururka Al-Itixaad al-Islamiya, oo Xasan Daahir Aweys hogaamiye u ahaa xiligaas, taasi waa markii uu Fahad go'aansaday in uu 'aargoosto'.\nFahad ayaa carro ka qaadey dilka adeerkiisa, waxaana ku beermay nacaybka reer galbeedka iyo Itoobiya, isagoo wixii markaas ka dambeeyay sii noqonayay xag-jir, aad u taageera kooxaha argagaxisadda Soomaaliya, sida Maxkamadihii Islaamiga ee la burburiyay 2007 iyo Al-Shabaab.\nKadib weeraradii qaraxyada ee lagu qaadey Safaaradaha Mareykanka ee Tanzania iyo Kenya 1998, Fahad ayaa dib ugu laabtey Soomaaliya, wuxuuna billaabey inuu maqaallo u qoro Website lagu magacaabi jiray Somalitalk.com, inkastoo maqaaladdaas qaarkood la tirtiray hada, laakiin wali qaarkood waa saaranyihiin websiteka.\nQoraaladdaas oo uu qori jiray sanadkii 2005 ayuu ciwaanno 'Clickbaiting' siin jira sida "SIYAASIGA SOOMAALIGA AH EE AAN RABNO YAA INOO HAYA??!!" ama "URURADA ISLAAMIGA AH IYO CIIDAMADA SHISHEEYE.".\nSanado kadib, Fahad ayaa laga waayay Soomaaliya. Qaar kamid ah saaxiibadiisa waxay sheegeen inuu u dhuuntay Yemen, oo Diinta Islaamka ku baranayay. Saaxiibo kale ayaa sheegay inuu aaday Pakistan.\nFakerkiisa xag-jir waa uu soo xoogeystay mudadii uu dibadda ku maqnaa. Markii uu dib ugu soo laabtay Soomaaliya, Faarax C/qaadir, ninka awoodda badan ku lahaa dowladdii Xasan Sheekh ayaa Fahad baray agaasiimiha Al-Jazeera TV, qeybta Carabiga Wadah Khanfar oo Faarax ay isku fasal [Class] ahaayeen.\nFahad ayaa noqday macalinka Caruurta Wadah Khanfar, oo uu dalka Qatar ku biri jiray Qur’aanka. Sanado kadib, Fahad waxaa loo soo diray Muqdisho, si uu wariye madaxa-banaan oo wararka usoo dira Al-Jazeera u noqdo.\nMaadaama uu ahaa nin xagga diinta dalala dhowr ah kusoo bartay oo xag-jir ah, waxuu la fal-galay Kooxaha argagaxisadda Soomaaliya, oo hogaamiyeyaashooda sare wareysiyo ka qaadey, isagoo ah wariye katirsan Al-Jazeera Arabic.\nMaadaama uu ahaa Suxufi, Fahad ayaa galaan-gal u sheegay siyaasadda Soomaaliya markii dalka laga saarey Maxkamadihii Islaamiga 2007, waxuuna dalaal u noqday dowladda Qatar wixii ka dambeeyay 2012.\nLacago badan Malaayiin dollar ah ayuu dowladda Qatar kasoo qaadey, taasoo uu siiyay musharaxiin tartan ku jiray, laakiin kuma guuleysan doorashadii 2012, maadaama Xasan Sheekh kusoo baxay, oo Faarax C/qaadir saaxiibo iyo xulufo ahaayeen.\n2017 ayuu nasiibkiisa ku tijaabiyay Farmaajo, waana ku guuleystay doorashadda, taasoo ka dhigtay hadda ninka ugu awoodda badan Soomaaliya, isagoo NISA taliye ka noqday, xogta qarankana siiya Doha.\nNISA ayuu sidaan ognahay kusoo daray Saraakiil badan oo ka tirsanaa Kooxda Al-Shabaab, taasi oo keentay in maanta Hay'adda Sirdoonka iyo Argagixisadda Al-Shabaab ay isku milmeen.\n“Shaki kuma jiro in laba Shabaab wada Shaqeeyaan” Kooxda Kalamaan.\nKEYDMEDIA ONLINE / TNI\nComments Topics: alshabaab fahad yaasiin\nAl-Shabaab terrorists suffer significant fatalities near Mogadishu\nNews 26 February 2022 4:24\nAfter attempting to attack a military facility in Mogadishu, 29 al-Shabaab militants were killed, according to a high-ranking SNA commander.


QISADII NABI NUUX | Gaaldiid\nBogga Hore > TAARIIKH > QISADII NABI NUUX\nDHAGAYSO AMA AKHRISO\nNabi Aadam (N.N.K.H) geeridiisii kadib waxa ka soo wareegtay Toban Qarni, Shardina maaha in Qarnigu udhigmo 100 – Bool Sano ee waxa uu noqon karaa Kun sano.\nDadka waxay haysteen Diintii Nabi Aadam mudadaas, waxaana dunida ku sugnaa Rag iyo Dumar Eebe kaligii Caabuda. Muddo kadib waxa geeriyooday Rag culomo ahaa oo dadka Eebe caabuda kamid ahaa waa WUDDI,SUWAAC,YAGUUTH,YACUUQ IYO NASRI. Geeriddodii kadib waxay dadkii tabeen culomada ka baxday, si kastaba ha ahaatee waxa Qoomkii u yimid Shaydaan oo ku yidhi waxaad Samaysaan Sawiro si aad u xasuusataan kadibna aad ilaahay u Caabudaan. Qorshahan oo cidhib xumo ku keenay Qoomkii Nabi Nuux.\nMuddo kadib waxa dhamaaday jiilkii sanamyada sameeyey si ay ugu xasuustaan Raggi wanaagsanaa ee ka baxay, hase ahaatee jiilkii ku xigay waxay moodeen in Sanamyadan iyo Tamaasiisha aabayaashood sameeyeen ay caabudijireen sidaa awgeed waxay bilaabeen inay ka barakaystaan sanamyada, gargaarna waydiistaan. Waxaana dhacay shirkigii ugu horeeyey ee dhulka ka dhaca, waxay Eebe cibaadadii la wadaajiyeen Sanamyo iyo Looxyo ay gacmahooda ku sameeyeen.\nEebe naxariistii waxa ka mid ah inuu usoo diray Nin ayaga kamid ah, waa Nabigii iyo Rasuulkii Eebe ee Nuux (N.N.K.H). Nabi nuux waxa uu ugu baaqay inay Ilaahay ka cabsadaan oo kaligii caabudaan kana tagaan Sanamyada ay la wadaajinayaan, laakiin sida caadada ah waxa ka hor yimid madax dhaqameedkii iyo Tujaartii ayagoo ka dayriyey Nabi Nuux.\nWaxayna ku dhaheen cidda aad noogu yeedhayso waxay ku Sugantahay Baadi cad. Nabi Nuux waxa uu ugu jawaabay kuma sugni baadi ee waxaan ahay Rasuul laydin soo diray oo waxa isoo diray Eebaha Koonka Abuuray, waxaana idiin gaadhsiinayaa farrinntii Eebe waanan idiin Nasteexaynaya.\nNabi Nuux waxa rumeeyey Dadkii Fuqarada ahaa, ee itaalka yaraa hase ahaatee way ka caqli badnaayeen madaxkutida kale.\nGaaladii Waxay si jeesjeesa ku dhaheen waxa ku rumeeyey waxmagaradkayagii, waxaanan aaminsanahay inaad beensheegaysaan.\nNabi Nuux waxa ugu jawaabay hadaaad necebtihiin Diintayada idinku Khasbimayno, idinmana waydiisanayno Mushahar iyo Hanti, mana dayrinayo cidda i rumaysa, waxayna la kulmayaan Eebahood waxaanad ku sugantihiin Jaahilnimo.\nNabi nuux isaga oo hadalkiisa sii wata ayuu dhahay, “ma eryayo cidda i rumaysa, hadaan eryana xagaan Eebahay ka galayaa”\nNabi nuux Xujooyin cadcad ayuu dul dhigay Qoomkiisii, waxaanu yahay Rasuulkii ugu horeeyey ee Eebo u soo diro ubadkii Nabi Aadam.\nNabi Nuux Qoomkiisa waxa uu Cibaadada Eebe ugu Yeedhay 950 Sagaal Boqol iyo Konton sano, isagoo adeegsaday wado kasta iyo farsamo kasta oo qof ibnu Aadam aha loogu yeedho.\n(Nabi Nuux (N.N.K.H) waxa uu yidhi Eeboow Qoomkaygii waan uyeedhay Hadh iyo Haabeenba, yeedhidaynduna uma siyaadin waxaan Firdhad ahayn. Markasta oo aan u yeedho si aad ugu danbi dhaafto waxay farahooda galiyeen dhagahooda, maryahoodana way isku dadeen, wayna ku madax adaygeen xumaanta wayna iswayneeyeen. Hadana si kor ah ayaan ugu yeedhay -dadka dhexdiisa- waanan u qayliyey hoosna waan ugu yeedhay.\nWaxaanan ku idhi Eebihiin danbi dhaaf waydiista waa Danbi dhaaf badanee, Cirkana Roob badan ha idiinka ka keenee, hana idiin kordhiyo Xoolaha iyo Wiilal iyo Beero hana idiin yeelo wabiyaal.\nMaxaad leedihiin oo waynida Eebe uga cabsoon waydeen, isagoo idin abuuray idinkoo soo maray Xaalado kala duwan. Miyeydaan arkaynin sida Eebe u abuuray todobada samo ee isdulsaaran.\nDhexdoodana ka yeelay Dayax Nuuraya, Qorraxdana ka yeelay siraad. Eebe waa ka idinka soo bixiya dhulka dhirta, dhulkana idiinka yeelay gogol si aad ugu socotaan dhexdiisa wadooyin waawayn. Nabi Nuux waxa uu yidhi Eebow way i caasiyeen waxayna raaceen kuwo aan xoolahoodu iyo Ubadkooda waxaan khasaaro ahayn aan u kordhinayn. sidoo kale dhagar wayna way dhakreen oo dhaheen ha ka tagina Ilaahyaalkiina, hana ka tagina Wuddi iyo Suwaac Yaguuth iyo Yacuuq iyo Nasri. Waxayna lumiyeen dad badan ee Eeboow ha u kordhin Daalimiinta waxaan baadi ahayn.) Suurah (71) Nuux Ayah: 4-24\nKun Sano ku dhowaad ayuu Nabi Nuux u yeedhayey Qoomkiisa, kadib intay u yimaadeen ayey dhaheen Nuuxoow waad nala murantay oo waliba murankaagii batay ee na tus cadaabkii aad sheegaysa. Nabi Nuux muusan wali ka quusan Qoomkiisii ee waxa ugu jawaabay Hadduu Eebo doono wuu idiin keeni Cadaabka Eebana ma cajsi galin kartaan.\nNabi Nuux Xaaskiisii iyo Wiilkiisii oo ahaa dadka ugu dhow Qoomkiisa maysan rumayn Nabi Nuux.\nDadka rumeeyay Nabi Nuux waa dad aad u yar oo kamida ducafadii Qoomka, waxaana loo waxyoodaday Nabi Nuux in aanay cid kale rumaynayn intii hore u rumaysay mooyee, Albaabkii Toobaduna uu xidhmay, waxa layaab leh in Xaaskiisii iyo Wiilkiisii aanay rumayn Nabi Nuux. halkaa waxa uu Eebe tusaale uga dhigay ciddii Nabi Nuux ka danbaysay inaanay Diintu dhaxaltooyo ahayn ee hanuun Eebe tahay, cidii uu doonana Qalbigiisa uu galiyo.\nKadib Nabi Nuux marka uu ogaaday inaany cid kale rumaynayn ayuu Habaaray Qoomkisii ayaga oo mutaysatay Habaarka.\nAdoonkii Eebe ee Nuux waxa uu yidhi ” Eeboow hakaga tagin dhulka korkiisa gaalda ruuxna, maxaayeelay hadaad kaga tagto waxay luminayaan addoomahaaga, mana dhalayaan waxaan gaal xun ahayn.”\nNabi Nuux waxa loo waxyooday in uu sameeyo Doon saxaraha dhexdiisa. Waa waxyi xaga Eebe uga yimid laakiin miyey kula tahay gaaladiibaa daynaysay.\nNabi Nuux waxa uu guda galay inuu soo jaro dhirta, soona ururiyo looxyada uu ka smaynayo Doonta, kadibna Eebe ayaa baray qaabka uu usamaynayo. Waxa la faray in looxyada uu is dul saaro kadibna uu ku dhajiyo masaabiir.\nQoomkiisii oo yaaban ayaa soo maray Nabi Nuux ayagoo Jeesjeesay kadibna isku dhahay maxaa ku dhacay Nuux. Ma waxa uu noqdaya Nijaar? Sawkii diinta uu inoogu yeedhi jiray kadib markii loo sheegay in uu samaynayo Doon ayey Qosleen oo dhaheen Doon saxaraha taala waa layaab!\nQoomkiisii waxay ku dhaheen Nabigii Eebe waad waalantahay macnaha jirro madaxa ah baa ku haysa, kalmadan oo dhamaan gaalkastaa adeegsado kuna tilmaama Adoomada Eebe waxaan ku haboonayn.\nNabi Nuux waa dhamaystiray Doontii oo waxa loo waxyooday markaad aragtid calaamad iyo astaan uu garanyo in ay doonta fuulaan isaga iyo cidda rumaysay, sidoo kalena xoolaha ka qaado mid kasta lab iyo dhidig.\nCalaamadii markay muuqatay ayaa Nabi Nuux amray in Ehelkiisa iyo cidii rumaysay ay fuulaan Doonta sidoo kalena xayawaankii oo dhan lab iyo dhidig la saaray doontii.\nNabi Nuux waxa uu dhahay ”Eeboow ii gargaar oo na guulee” Eebena waa ka Aqbalay ducadiisii.\nKadib waxa bilaabantay cadaabkii oo waxa uu Eebe furay Samada oo soo daysay biyo aan kala go’ lahayn oo wada socda, sidoo kale waxa eebe amray dhulkana inuu soo daayo biyo waxayna ku kulmeen meel cayiman.\nDoontii waxay dhexmartay biyihii halka gaaladii ay ku yaaceen guryahoodii, laakiin roobkani maaha mid caadiya ee waa cadaabkii ay dagdagsanayeen. Markay biyihii dul mareen guryahoodii ayey dusha ka fuuleen guryahoodii hase ahaatee waa biyo aan waligood hore loo arkin ee waxay u yaaceen dhanka buuraha. Waxaad sawirataa odayaashii gaaleed iyo ubadkoodii dhibta u gaystay Adookii Eebe waa laga aargoostay.\nBuurta markay ku yaaceen waxba umay tarin ee biyuhu waxay Qarinyeen buuraha waawayn.\nDoontii Nabi Nuux waxay dul heehaabaysaa Mawjadaha biyaha, gaaladiina way qaylinayaan. Nabi Nuux waxa uu arkay wiilkiisii ka gaaloobay oo go’ doonsan kadibna waa u yeedhay oo ku yidhi Wiilkaygoo soo fuul doonta haseahaatee wilkiisa oo madaxadayg iyo gaalnimo ku jirto waxa ugu jawaabay waxaan fuulayaa oo eersanyaa buurta.\nWilkii Nabi Nuux halkaasbu ku qarqoomay sidoo kale gaaladii waa la halaagay.\n”Nabi Nuux waxa uu yidhi Eeboow wiilkaygu waxa uu ka midyahay Ehelkayga, ballantaaduna waadhab. Nabi Nuux isaga oo rajo ka qaba wiikiisa, filayayna inuu rumeeyo. Eebe waxa uu yidhi wiilkan waxa uu sameeyey Camal Xun waxaanu ka mid yahay gaalada.\nDadkii rumeeyey Nabi Nuux waxay u mahad naqeen Eebahood ka badbaadiyey halaagii Qoomkii gaaleed.\nDunida korkeeda kuma hadhin noole marka laga reebo inta saaran Doontaas. Waa amarkii Eebe.\nDoontii waxay istaagtay Buur ku taal wadanka Ciraaq oo la dhaho Juudiyyu. Eebe waxa uu amray samada inay joojiso biyahay, dhulkuna liqo biyaha. Samadii iyo dhulkiiba way joojiyeen biyahii ayagoo adeecaya Amarka Eebe.\nNabi Nuux iyo Cidii rumaysay waxay dunida sii joogeen muddo sanado ah oo ay caabudayeen ilaahay.\nQoomkii Nabi Nuux waxa ka farcamay oo kaliya ubadkiisii, dhamaan dadkii kale way dabar go’een.\nUgu danbayntii Nabi Nuux waxa u dardaarmay wiilkiisa isaga oo saaran furaashkii geerida waxaanu yidhi wiilkaygoow hadii Todobada dhul iyo todobada Cir la saaro kafad dhanka kalena la saaro kalimada Tawxiidka ( لااله الا الله) waxa cuslaanaysa kalmada tawxiidka\nKadibna waa geeriyooday Nabi Nuux Naxariis iyo Nabagalyo korkiisa ha ahaato.\nEebe waxaan ka baryaynaa inuu inoo danbi dhaafo, Janadiisana na galiyo xisaab la’aan iyo cadaab la’aan Aaamiin.\nQISADII NABI SHUCAYB\nQISADII NABI SAALAX\nQISADII LUQMAAN ALXAKIIM\nQISADII NABI MUUSE IYO HAARUUN\nQISADII NABI SHIITH IYO IDRIIS\nQISADII NABI HUUD IYO CAAD\nQISADII NABI YUUSHAC\nQISADII NABI IBRAAHIM


January 2, 2017 - Sawirrotv\nDaily Archive for: 'January 2nd, 2017'\nWarar Dheeraad ah oo ka soo Baxaya Weerarkii Lagu Qaaday Xarumta Ciidamada Amisom ee Xalane(VIDEO)\nJanuary 02, 2017 – Waxaa maanta qaraxyo waaweyn oo loo adeegsaday gawaari waxyaabaha qarxa laga soo buuxiyay ay ka dhaceen agagaarka xarunta ciidamada Amisom ee Xalane oo ah taliska ugu weyn Ciidamada AMISOM ay ku leeyihiin dalka Soomaaliya. Qaraxii hore ayaa ka dhacay bar koontarool oo ku taala halka laga soo galo garoonka Aadan Cadde …\nMaalinta la Qabanayo Doorashada Gudoomiyaha Baarlamaanka oo Maanta lagu Dhawaaqay (Akhriso)\nJanuary 02, 2017 – Guddiga loo suubiyaya Qaban qaabada Doorashada Gudoonka Baarlamaanka Federaalka oo maanta kulan ku yeeshay magaalada Muqdisho ayaa shaaciyay xiliga rasmiga ah ee la qabanayo Doorashada Gudoomiyaha Baarlamaanka iyo ku xigeenadiisa. Qoraal ay soo saareen Guddiga doorashooyinka ayaa lagu shaaciyay in Doorashada Gudoomiyaha Baarlamanaka Soomaaliya la qabanayo 11-ka bishan Janaayo, halka Gudoomiye …\nQaraxyadii lagu Weerary Xarunta Xalane (VIDEO)\nWararka ayaa sheegaya in dilkan uu salka ku hayo arrimo la xiriira Hinaase ama Maseyr ka dib markii ninka wax dilay uu ogaaday in xaaskiisii hore ay xiriir Jaceyl la sameysatay nin kale oo isaga ay meel ka wada shaqeynayeen, iyagoo qorsheynayey iney dhawaan isguursadaan. VIDEO – 1 \_ VIDEO – 2 Guddoomiye Ku-xigeenka Jaaliyadda …\nUrurka Al Shabaab oo Sheegatay Weerarkii Maanta Lagu Qaaday Xarunta Amisom ee Xalane\nJanuary 02, 2017 – Ururka Al-Shabaab ayaa sheegtay mas’uuliyada weeraro qaraxyo ah oo loo adeegsaday labo Gaari oo ka dhacay Irida hore ee laga galo xarunta Ciidanka AMISOM ee Xalane. War lagu daabacay bogga warbaahinta ku hadasha Afka Al-Shabaab ayaa lagu sheegay in Qaraxyadaasi loo waday Hotelka Peace oo ku dhow xarunta Ciidanka AMISOM ee …\nBaaqii Beesha Caalamka (VIDEO)\nDowladda Maraykanka oo barteeda Internet-ka ee Wasaaradda arimaha Dibedda soo dhigtay qoraalkan ayaa u goodisay rag ay sheegtay inay wadaan musuq-maasuq iyo wax isdaba marin. Dalka Ingariiska iyo dalka Sweden ayaa iyagana si sidaasi la mid ah ugu hanjabay muwaadiniinta haysta baasabooradooda.\nSawiradii u Horeeyay ee Weerarkii Saakay Lagu Qaaday Xarunta Ciidamada Amisom ee Xalane (SAWIRRO)\nJanuary 02, 2017 – Warar hadda ina soo gaaray ayaa sheegay in goobta qaraxa uu ka dhacay ay tahay xarunta ciidamada Amisom ee magaalada Muqdisho, gaar ahaan albaabka hore ee xaruntaasi laga galo ee loo yaqaan (Madina Gate). Qaraxan ayaa la sheegayaa inuu ahaa gaari waxyaabaha qarxa laga soo buuxiyay, islamarkaana lagu qarxiyay koontaroolka laga …\nDEG-DEG: Qaraxyo Xoogan oo Goor Dhow ka Dhacay Nawaaxiga Xarunta Ciidamamada Amisom ee Xalane\nJanuary 02, 2017 – Wararka Inaga soo Gaaraya degmeda Wadajir ayaa sheegaya in goor dhow ay halkaasi ka dhaceen labo qarax oo xoogan, kuwaasi oo dhawaqooda laga maqlay guud ahaanmagaalada Muqdisho. Qaraxyadan oo ahaa kuwo aad u xoogan ayaa dhawaqoodu waxa uu ahaa kuwo aan horey loo maqal, waxaana qaraxaan kadib aagaasi laga maqlay rasaas …\nWiilkii Xaaskiisii Hore Toogtay (VIDEO)\nWararka ayaa sheegaya in dilkan uu salka ku hayo arrimo la xiriira Hinaase ama Maseyr ka dib markii ninka wax dilay uu ogaaday in xaaskiisii hore ay xiriir Jaceyl la sameysatay nin kale oo isaga ay meel ka wada shaqeynayeen, iyagoo qorsheynayey iney dhawaan isguursadaan. Guddoomiye Ku-xigeenka Jaaliyadda Soomaalida ee K/Afrika C/llaahi Shiikh Mahdi (Timacadde) …


Qarax gaas oo ka dhacay Koonfur Bari Nigeria - BBC News Somali\nQarax gaas oo ka dhacay Koonfur Bari Nigeria\nMa cadda waxa dhaliyay qaraxa ka dhacay warshada, balse dad goobjoogayaal ahaa ayaa sheegay in dab weyn uu halkaasi ka kacay. Kooxaha dab-demiska iyo dadka deegaanka ayaa muddo saacado ah ku howlanaa deminta dabkaasi.\nWararka ku aaddan tiradad dadka ku dhintay qaraxaasi ayaa kala duwan. Qaar ka mid ah goobjoogayaasha ayaa sheegay in shilkaasi ay ku dhinteen 35 qof, halka kuwo kalena ay tirada gaarsiinayaa in ka badan boqol, oo ay ku jiraan shaqaalaha warshada iyo dad ka ag dhawaa goobtaasi.\nBooliska ayaa xaqiijiyay in qaraxaasi uu dhacay, balse kama aanay hadlin tirada dadka ku waxyeeloobay. Shilkan ayaa naxdin ku abuuray dadka ku nool degmadaasi oo isu diyaarinayay munaasabadda ciidda masiixiga.


Qaar kamid ah Xildhibaanada Soomaaliya oo ka hadlay hadalkii M/weynaha Uganda – Bandhiga\nQaar kamid ah Xildhibaanada Soomaaliya oo ka hadlay hadalkii M/weynaha Uganda\nXilli Dood adag ay ka dhalatay hadalkii madaxweynaha dalka Uganda Yoweri Museveni uu ku yiri Soomaaliya ayaa dhinaca kale waxaa soo baxaya xildhibaanno ka jawaabaya hadalka madaxweynaha Uganda.\nWasiirkii hore ee arrimaha dibadda dowladda federaalka Soomaaliya ahna xildhibaan katirsan golaha shacabka Soomaaliya Fowziya Yuusuf Xaaji Aadan ayaa ku bogaadisay doorka dowladda Uganda ee ah garab istaagga ciidamada Soomaaliyeed.\n‘Waxaa nasiib darro ah in mar kale lagu degdego tallaabo laga qaado hay’addaha ama dowladdaha u helleen Taakuladda iyo ilaalinta Nabad-galydeena, Uganda waxey inoo daadisay dhiig badan ilaa iyo hadda wey na bar bartaagan tahay, ma’aha in canaanteeda Colaad loo badallo ayeey tiri Xildhibaan Fowsiyo.\nWasiirka arrimaha dibedda Soomaaliya Axmed Ciise Caawad oo jawaab ka bixiyay hadalkii madaxweynaha dalka Uganda ee ahaa in Soomaaliya aysan ka jirin dowlad wax maamusha xili uu wareysi siinayay laanta afka Soomaaliga we BBC ayuu sheegay in lagu tilmaami karo Museveni shaqsi iska hadlay sida uu hadalka u dhigay Wasiirka.\nSidoo kale xildhibaan Mahad Salaad ayaa wax laga xumaada ku tilmaamay hadalkii madaxweynaha Uganda.\nWaxaana uu yiri: “Tani waa bilow ka tarjumaya waxa soo socda, WAXA QARSOONA KA WAYN sidaas daraadeed waxaan kugula talinaynaa Mudane Madaxweyne in dalkaan iyo dadkaan loo turo”\nSidan oo kale xildhibaano dhowr ah ayaa ka falceliyay hadalkii Madaxweynaha Uganda.


> Resource > YouTube > YouTube FLV si iPhone 5: Sida loo Play YouTube on iPhone 5 Cusub\nMa doonaysaa in ay daawadaan YouTube videos on your iPhone cusub oo 5? Inta badan YouTube videos waa files FLV. Si kastaba ha ahaatee, FLV ma aha qaab taageeray video for iPhone 5. Haddii aad rabto in lagu wareejiyo files YouTube FLV si iPhone 5 Raaxo waqti kasta iyo meel kasta, aad leedahay si loogu badalo YouTube FLV si iPhone 5 qaab video socon hore.\nIn this article, waxaan inta badan aad ku tuso sida loo gaaro hadafka ah in aan ka ciyaaro YouTube files on iPhone 5 hab aad u fudud. Si aad u samayn, waa in aad haysato a Converter smart YouTube. Wondershare AllMyTube ( AllMyTube for Mac ) waxay noqon kartaa mid ka mid ah ugu wanaagsan. Waa a downloader weyn YouTube iyo sidoo kale Converter YouTube awood badan. Sidaa daraadeed, ma waxaad kala soo bixi kartaa oo kaliya oo aanay online YouTube videos si iPhone 5, laakiin sidoo kale qalab wareejin ururinta YouTube FLV deegaanka. Hadda, kaliya download, rakibi oo ay maamulaan version saxda on your computer. Raac tallaabooyinka hoos ku faahfaahsan.\nFaahfaahsan oo ku Hanuuniyaa:\nQaybta 1aad: Sida loo rogo ama online YouTube videos si iPhone 5 loo maqli karo\nQeybta 2: Sida loo rogo ama aad videos YouTube deegaanka si ay iPhone 5\nTallaabada 1: Soo hel kasta oo la jecel yahay YouTube videos\nAccess YouTube isticmaalaya browser ee la doortay marka aad ku rakiban barnaamijkan. Markaas ka heli wax kasta YouTube videos aad rabto in aad ka ciyaaro iPhone 5. Attention fadlan. Marka aad u samayseen, oo aad u baahan tahay si ay u ciyaari online.\nTalaabada 2: Download YouTube videos\nMa aad isku aragto sabayn "Download" icon ku geeska sare ee midigta ah videos ciyaartoyda? Waxaa loola jeedaa app waxa uu si guul leh u ogaado videos ah. Just u riix si aad u bilowdo lagala. Marka lagu sameeyey, kuwaas oo videos YouTube lagu qoran karaa app maktabadda this.\nWaxaa jira hab kale oo kala soo bixi YouTube videos for iPhone 5. Waxaad nuqul ka kartaa URLs video koowaad ka dibna waxay ku dhufatey "Ku dar URL" button ee "dajinta" interface in ay halkaas ku paste.\nTallaabo 3: U beddelaan iyo wareejiyo YouTube videos si iPhone 5\nTaga laybareeriga app ee si sax aad doonayay YouTube videos. Markiiba, "ayuu Beddelaan" button on geeska hoose ee midigta wuxuu noqon doonaa clickable. Hit badhanka si ay arbushin ilaa suuqa kala ah, halkaas oo aad u baahan tahay in la furo liiska qaab hoos-hoos, ka dibna waxay doortaa "iPhone 5" ka "Apple Qalabka". Ugu dambeyntii, guji "ok" si loogu badalo YouTube inay iPhone 5 qaab socon.\nMarka lagu sameeyey, waxaad u baahan tahay inaad soo dhoofsadaan faylasha la gediyay YouTube in Lugood iyo sii wadaan in ay u hagaagsan in aad iPhone 5. Taasi oo dhan.\nHaddii aad soo ururiyey lunsan oo YouTube videos on your computer oo aad rabto inaad iyaga lagu wareejiyo si aad iPhone 5 Raaxo on go ah, waxaad weli u baahan yihiin in loogu badalo YouTube si aad iPhone 5 qaab taageeray. Waxa aad u baahan tahay in marka hore la sameeyo waa in ay dajiyaan aad YouTube videos kombiyuutar si ay app this video for diinta. Si aad u sameyso, waxaad u baahan tahay inaad xaq u riix riix meel madhan in ay leeg- saxda ah ee maktabadda this app ee, ka dibna dooro "Import" doorasho ka submenu dhisayaa-up in ay ku shuban files. Marka dhammaan faylasha YouTube hore u yihiin maktabadda this app ee, waxaad kala socon kartaa tallaabada 3 kor ku xusan in ay sii wadaan howlgalka.


Muuqaalka FSX / FSX-SE - X14 - Gegada Diyaaradaha ee Degmada LaBelle. Gegada dayuuradaha ee degmada LaBelle (X14) waxay ku taalaa koonfurta badhtamaha Florida (FL), USA waana xarun dawladeed, adeegsi dadweyne oo la aasaasay Janawari, 1956. X14 waxay leedahay 5254 x 75 ft laydh iftiin leh oo leh bidix 4-light PAPI ah labada dhinacba. Gegada diyaaraduhu waxay leedahay tilmaame dabayl iftiimaya iyo qorrax u dhac qorrax ka soo baxa berriga. Gegada diyaaraduhu waxay hoy u yihiin 74 diyaaradood - 59 Single engine, 11 Multi, 1 Heli iyo 3 Gliders. Noocani wuxuu ku yimid isku day ah inuu bixiyo nooc ka saxsan garoonka diyaaradaha iyo aagga ku xeeran iyadoo la adeegsanayo keydka FSX muuqaalka iyadoo aan lagu darin. Mashruucu wuxuu adeegsadaa dhammaan maktabadaha si xor ah loo heli karo waana metelaad ugu dhow garoonka diyaaradaha. Waxaa qoray Frederick zelor.


Maxaa Dumarkii Qurbaha ee Soomaaliyeed “Single-Mothers” kawada dhigay? | Laashin iyo Hal-abuur\nMaxaa Dumarkii Qurbaha ee Soomaaliyeed “Single-Mothers” kawada dhigay?\nC/Qaadir Maxamed Cismaan “Cabdiboqor” — Salaanta Islaamka kabacdi, dalkii inta aanu inaga burburin, waxbadan ayaa inoo dhaqnaa, inoona asturnaa, waa caadadeed’e, dal markuu burburo ceebaalkiisaa bannaanka usoo baxa, dadkiisuna ceebaal aaneey hore ulaheyn beey yeeshaan, kuwaasoo bii’ada ama deegaanku keenay.\nQurbaha ayaase sii kala darane, marka laga hadlayo burburka qooysaska, Afrika iyo Eeshiya/Asia dhib sidaa u badan oo dhinaca burburka qoysaska ah,lana barbardhigikaro kan Galbeedka kama jiro, Xaqiiqdu waxeey tahay meesha dhibka xoogiisu uu ka jiro waa wadamada Galbeedka, gaar ahaan kuwa Ceyrta bixiya, waloow galbeedka kalaba aaneey waxbadan ka yareeysan.\nHadii aan usoo noqonno sababaha eey qoysaskaa tirada dhaafay ay ugu burburaan wadamadan Galbeedka, aad ayey utiro badanyihiin, sababtuna ragga iyo dumarkuba weey wada wadaagaan.Waxaan si gaar ah uga hadlidoonnaa sababkastaba, sidaa daraadeed qoraalkan wuxuu noqondoonaa mid tixane inoo noqondoona. Qeeybtan waxaan uga hadli doonnaa sadex arin. Waana tan qormadiiye kusoo dhawaada.\n1- DUMARKII INKAARTA QABAY!\nSoomaalida ayaa waxeey horey ugu maahmaahdey, “Mudul horuu gubtey, mid gubanaya kama naxo”. Galbeedka waxaa ku badan dumar qoyskoodii uu kala haaday sababtu waxeey ahaataba, sidaa daraadeedna aad ufikiray, oo isku buuqay,dibadeedna go’aansadey in iyana inta ay noolyihiin ay ka shaqeeyaan sidii eey ukala eryi lahaayeen ama ukala furi lahaayeen qoyskastoo nabad iyo naxariis ku wada nool, iyagoo dabcan kasoo galaya dhinaca hooyada reerka, waa hadii eey isheeda ka arkaan’e, iyadoo marka hore qaab kaftan ah sunta ugu dhiibaya, si ugu yaraan suntaa eey dareen iyo qaab ufikirid xun ay ugu beeraan.\nHadii dhiillo gaar ah iyo foojignaan aaneey ka dareemin kaftan-sumeedkaa kadib, waxay si dhab ah ugu jilbo-jabsadaan qorshahoodii ahaa kalafurida qoyskaa, iyagoo nasiibdarro! Udareensiinaya in ay wanaageeda ka shaqeeynayaan, iyo waxa danta qoyskeeda iyo sharafteedaba eey ku jirto.\nDumarka kartida, caqliga iyo hufnaanta Allaah udhaliyeyse, arinta marka eey kaftan kutuurid mareeyso ayeyba dumarkaa inkaarani meeshooda uga hortagaan.Waxaa xusid mudan in dumarkaa shaqada ka dhigtey kalageynta qoysaska aaneey ku ekeyn kuwa iyaga uu qoyska hore uga soo burburey, balse dhinaca kale waxaa jira kuwo reero leh, balse raba in eey iyagana kuwooda ku faraadeeygaan oo siwanaagsan udhaqdaan, iyagoo dihnaca kalana intii eey reerahooda ka burburinkaraanna ka burburinaya ama salfanaya.\n2- LEEYMANKII SHIRARKA EE SHARTA IYO SHEEYDAANKA\nWaxaa sidoo kale Qurbahan Galbeedka kajira Leeyman Taleefoonnada laga galo, kuwaasoo inta badan lagasoo galo wadamada Galbeedka. Waloow eey nuucyo badanyihiin, oo eey ku jiraan kuwo Culimo waaweeyn eey maamusho, oo kheyrka ummada lagu gaarsiiyo.\nHadana waxaa jira kuwo ugaar ah dumarka, kuwaasoo lagu sheego in dumarka ay isku waciyigaliyaan, talooyinna ku kala qaataan, balse xaqiiqdii waa meesha kalee dumarkaa inkaarani ee utafaxeeytey burburinta qoysaska dhaqmaya ay aadka uga qaraabtaan.\nMaadaama aaneey cidi weeydiineeyn ineey sheegto bal in iyada reerka udhaqanyahay, iyo Qualification-keeda toona, intaaneey bal horta cid wax usheegin ama cidba talosiinin, ayaa waxeey meeshaas dumarka uga afuufaan sun garooso-garooso iyo dhiin-dhiin ah, oo Mariidka kadaran, maadaama dumarkaa meeshaa kuwadajira ee wada dhageeysanayana aaneey isku caqli, garasho, diin iyo dadnimo toona aheyna, in badan ayey qoyska meeshaa uga salfadaan oo uga burburiyaan.\nNasiibdarro! Marka xeero iyo fandhaal kala dhacaanna hade shallaay iyo cataaw waxba soo kordhinmeeyso.Ninbaa laga sheegay, “Shaloon tabar hayeyna talo maheyn, Maantoon talo hayana tabar mahayo!”\n3- TALEEFANKA AAN DHAGTABA LAGA QAADIN\nMeesha dalkeennii hooyo ee Soomaaliya iyo wadamo badaniba si qof aad u wacdo marka hore aad ugu qasbantahay in aad lacag ku shubato, ayaa wadamada Galbeedka inta badan waxaa Taleefannada (kuwa gacanta iyo kuwa guryahaba)labixiyaa lacag go’an bishii, sidaa daraadeed dumarka qaar taleefanka dhagta kama dhigaan intabadan.\nMarka laga sootago Xanta iyo waxyaabaha la mid ka ah, ee dumarka saaxiibada ah eey taleefannadaa ku kala guraan, ayaa hadana kuwii ballaayo-helooyinka ahaa ee inkaarta qabayna, fursadaa iyana ka faa’ideeystaan, maadaama iyagoo guryahooda fadhiya ay maantoodhan marba qoys weerar halis ah ku qaadi karaan, iyagoo rajo weyn ka qaba in sidaa qoysas badan eey ku kala geyndoonaan.\nGUNAANAD, AFEEF IYO CODSI\nSidaan horeyba ugusoo afeertey, ulajeedada qoraalku waa in aan Qoysaska Soomaaliyeed halisahan uga digno, si qoysaska ay inoogu dhaqmaan, oo aynu uwada bullaalno, si marka aad aragto sadexdaa arin ee aan soo xusnay, inta goorigoor tahay kahortag loosameeyo, wixiiba macquul ah.\nWaxaan sidoo kale codsanayaa in fadlan wixii talo, toosin, fikrado, dhacdooyin, tusaaleeynba….IWM. la iigu soo hagaajiyo e-mailkeeygan hoos ku xusan. Mahadsanidiin.\nLasoco Qeybaha kale soo socda.


Adeega FOREX oo laga mamnuucay Somaliland – Hornafrik Media Network\nWar-saxaafadeed kasoo baxay Bangiga dhexe ee Somaliland ayaa gabi ahaanba lagu mamnuucay adeega sarifka lacagaha qalaad ee FOREX.\n“Banka Dhexe ee Somaliland waxa uu in mudo ah dusha kala socday barnaamijka Forex, waxa uu sameeyey baaris iyo daraasad qoto-dheer, waxaa u cadaatay in barnaamijka Forex uu la nuuc yahay barnaamijkii la dhihi jiray ‘Jiif oo jiq’ isla markaana aysan jirin suuqyo iyo shirkado sharci leh oo la maal gashanaayo”ayaa lagu yiri warqad kasoo baxday xaafiiska guddoomiyaha Banka Dhexe ee Somaliland Cali Ibraahim Jaamac.\nSidoo kale qoraalka ayaa cid walba oo ay khuseyso arinta Forex waxaa lagu war geliyey in gabi ahaanba uu mamnuuc ka yahay Somaliland, iyadoo la tixraacayo qodobka 97aad faqradiisa 1aad ee dastuurka Somaliland.\n“Sidaa aawgeed Banka Dhexe waxa uu ku war-gelinayaa bulsha weynta Somaliland, hey’adaha kala duwan ee xukuumadda iyo cid kasta oo ay khuseyso, in barnaamijka Forex uu mamnuuc ka yahay Somaliland, sida ku qeexan qodobka 97aad faqraddiisa 1aad ee dastuurka Somaliland” ayaa lagu yiri qoraalka Banka Dhexe.\nUgu dambeentii war-saxaafadeedka ka soo baxay xaafiiska guddoomiyaha Bangiga dhexe ee Somaliland ayaa lagu yiri, “Anagoo ku kalsoon in bulsha weynta, hey’adaha dowladda iyo cidii kale ee ay khuseyso ay fulin doonaan qodobka kor ku xusan, naga guddooma salaan diiran”.


Sacdiyo shariif oo boqolal dad soomaali ah dhacday? halista heshiisyada internetka iyo dhaqamada scamerska soomaalida ah? – Kiribto Somali Media\nWariye daahir calasow ayaa baaritaano iyo soo bandhigitaan ku haya kiiska haweeyneydan sheegatay in ay dooneysay in ay dhisto shirkad wayn, oo si calaami ah usoo saarta basbaas, leh dhadhanka basbaas soomaaliga oo kale, isla markaane dunida loo suuq geeyo.\nboqolal soomaali ah ayaana howshan ku farxay si wayne u maal gashtay, in kastoo sacdiyo sauce shirkadeeda loogu magacday balse qaabka maalgashi ayaana intiisa badal ku dhacay qaab online ah, intaba badan soomaalida dunida ku kala nool ayana qaabkas u maalgashtay halka dadka rer amerikane qarkood sidaa oo kale umaalgashteen.\nInkabadan 5 sano ayaa maalgashtayaasha qaarkood aysan ka war hayn xaalka, iyo halka ay mareyso shirkadii ay maalgashteen, hadii qaba email ah ay ula xirirane, waxay la kulmaan oo qura, howl ayaa socota ama jawaab la aan ku aadan hantidooda iyo xaalkeeda.\nBaaritaanka uu sameeyay wariye daahir calasow oo qeybo badan leh, ayana waxan ka dhax heli kareynaa jawaabo aad ufara badan iyo farsamooyinka tuugada soomaalida ah u dhacaaan dadka soomaaliyeed een dabinada onlinka iyo mala’awaalada ku dhisan la socon iyo sida ay u shaqeeynba.\nhalkan ka daawo muqaalkan oo uu duubay wariye dahir calasow\nSacdiyo shariif oo boqolal dad soomaali ah dhacday?halista heshiisyada internetka scamerskasomalida?


Maxamed saalax oo Ballon d’Or ku guulaysanaya in shakhsiyaad caan ah oo urajeeyay – Daily Som\nMaxamed saalax oo Ballon d’Or ku guulaysanaya in shakhsiyaad caan ah oo urajeeyay\nBy Staff on April 23, 2018 No Comment\nXidiga Xulka qaran Masar iyo Kooxda Liverpool ayaa ku guulaystay xidiga ugu wanaagsan xili Ciyaareedkaan horyaalka dalka Ingriiska gaar ahaan abaalmarinta PFA.\nciyaariyahan ayaa waxaa wayn ubogaadiyay kabtanka kooxda reds asiga oo ku tilmaamay mid la mid ah xidiga kubada haystay 10 ki sano ee ugu dambeeyay caalamka ee Vristiono Ronaldo iyo lionel Messi.\n“Messi iyo CR7 waxey heerkaan ku jireen 10-sanadood iyo wax ka badan, balse Salah waa mid ku wanaagsan inuu heerkaan joogo isla markaana joogteeyo hormarka” ayuu yiri\nsidoo kale waxaa ku booriyay xidigii hore ee kooxda ugana ciyaari jiray No. 10 Luis García asiga oo sheegay in sanadkaan uu heesto xidiga reds Frsad uu kaga dulqaadi karo Ronaldo iyo Messi Abaal marinta Ballon d’Or hadii uu sii joogteeyo Goolasha iyo caawimaad uu siinayo Kooxda.\n“Messi iyo Ronaldo waa kuwa ugu fiican muddo dheer, laakiin waxaan qabaa in Salah uu dagaal la gali karo, ma dhahayo wuxuu ku guuleysan doonaa Ballon d’Or, balse dhinaca kale haa, hadii uu Liverpool kula guuleysto Champions League, wuxuu u heli doonaa fursad weyn”. ayuu yiri Luis García\nUgu dambayn waxaa uhamblyeeyay Saaxiibiisa Xulka Qaranka Masar una ciyaara Kooxda arsinal Mohamed Elneny oo ciyaartii ugu dambaysay dhaawac halis ah sio gaaray waxa uuna “Hambalyo saaxiibkii aan jeclaayow, waad u qalantaa”\nMaxamed saalax oo Ballon d’Or ku guulaysanaya in shakhsiyaad caan ah oo urajeeyay added by Staff on April 23, 2018


Maxaa ka soo baxay shirkii kooxda xiriirka Soomaaliya ee Ururka OIC oo Muqdisho lagu qabtay? – Bandhiga\nMaxaa ka soo baxay shirkii kooxda xiriirka Soomaaliya ee Ururka OIC oo Muqdisho lagu qabtay?\nShirka Kooxda Xiriirka Soomaaliya ee Ururka OIC oo 27-October 2018-ka ka qabsoomay magaalada Muqdisho,waxaana shir guddoominayay Wasiirka arrimaha dibadda Dowladda Qadar Mr. Sultan Al-Muraikhi.\nRa’iisal wasaaraha Xukuumadda Soomaaliya Mudane Xasan Cali Kheyre oo furay shirka ayaa soo dhoweeyay shirkan taariikhiga ah.\nWaxaana saacadaha uu shirka socday diiradda lagu saaray horumaradii ugu danbeeyay ay gaartay Soomaaliya,sida nabad galyada,hanaanka dhismaha Dowlad Goboleedyada,dadaalada xasilinta iyo hanaanka dimuqraadiyeynta dalka,waxaana shirka laga soo saaray warmurtiyeed ka kooban 20-Qodob.\n1- Shirka waxaa lagu muujiyay muhiimadda ay leedahay ixtiraamka midnimada, xasilloonida,sharafta dhulka iyo daacadnimada dhammaan hoggaamiyeyaasha Soomaaliyeed, iyo sidoo kale in la kordhiyo ballanqaadyada siyasaadeed ay sameynayaan Beesha caalamka.\nShirku wuxuu hoosta ka xariiqay ku qanacsanaanta heshiisyada siyaasadeed ee ka dhexeeya Dowladda Federaalka Soomaaliya (FGS) iyo Dawladaha xubinta ka ah Dawladda Federaalka (FMS) ee ku saabsan qaabka doorashooyinka 2020 iyo wadaagida khayraadka,taasi oo lagu gaaray Baydhabo bishii Juun 2018.\nHeshiisyadani waxay si wax ku ool ah uga qayb qaadan doonaan isku-xirka qaab-dhismeedka Federaalka ee dawladda iyo abuurista qaab siyaasadeed oo joogto ah oo dalka loogu talagalay.\n3- Shirku waxaa lagu ammaanay horumarka laga gaaray dib-u-heshiisiinta Soomaalida, xasilloonida, amniga, kobaca dhaqaalaha iyo barwaaqada, iyo matalaad siman oo loogu talagalay haweenka, raga iyo dhalinyarada Soomaaliyeed, tan iyo doorashadii madaxweyne Maxamed Cabdullaahi Maxamed.\n4 – Waxa kale oo ay garwaaqsadeen dadaalka la taaban karo ee Dowladda Federaalka Soomaaliya, Dawladaha xubinta ka ah Dawladda Federaalka, Gobolka Banaadir (BRA), Baarlamaanka, hay’adaha diinta, xarumaha sida gaarka ah loo leeyahay iyo muwaadiniin badan oo Soomaali ah iyo sidoo kale bulshada rayidka ah.\nShirku wuxuu ka codsaday beesha caalamka in ay dedejiyaan bixinta taageerada maaliyadeed iyo mida lojistikada ee loo fidiyo Ciidamada amniga Soomaaliya,sidoo kale waxay dhinacyada shirka isku raaceen muhiimada tababarka ciidamada qaranka ee Soomaaliya si loo xoojiyo xaaladda ammaan ee dalka.\n6- Shirku si adag ayuu u cambaareeyay falalka xag-jirnimada iyo dhammaan falalka argagixiso ay geystaan kooxda xagjirka ah ee Al-Shabaab ee ku aadan sii wadida inay weerarto dadka aan waxba galabsan, AMISOM iyo ciidamada amniga.\nWaxayna adkeeyeen Kooxda Xiriirka Soomaaliya ee Ururka OIC dadaalada ay Ciidamada Dowladda Federaalka Soomaaliya iyo kuwa AMISOM ku doonayaan iney kaga hortagaan rabshadaha kooxaha argagaxisada kuna soo celiyaan nabada iyo waliba dib u heshiisiinta.\n7- Shirku wuxuu soo dhaweeyay aragtida Xukuumadda Federaalka Soomaaliya ku qadarisay kagana mahad celisay Dowladaha ka qayb qaatay gurmadka iyo daaweynta dadkii ku dhaawacmay Qaraxii 14 October ee sanadkii 2017dii ka dhacay Muqdisho,waxay Dowladda Federaalka sheegtay iney ku qanacsan tahay taageeradii ay u fidiyeen dalalka Djibouti, Egypt, Qatar, Boqortooyada Sacuudiga, Sudan, Turkey iyo Imaaraadka Carabta (UAE).\n8- Shirku wuxuu soo dhaweeyay natiijada ka soo baxday shirkii Iskaashiga Soomaaliya Brussels 16-17 July 2018 sidii loo sii wadi lahaa horumarka laga gaaray tan iyo shirarkii London iyo Muqdisho ee lagu qabtay May iyo December 2017, kaas oo OIC ay ka qaybgaleen.\nWaxa ay ku baaqday in ay sii wadaan iskaashi caalami ah oo lala yeesho mas’uuliyiinta Soomaalida si loo ogaado ujeedooyinka Iskaashiga Cusub ee Soomaaliya.\nKulanku wuxuu sidoo kale soo dhaweeyay horumaradii ugu danbeeyay ee Geeska Afrika.\n10- Shirku waxa kale oo uu xusay mahad celin loo jeediyay shirka arrimaha Bani’aadamnimada oo ay si wadajir ah u soo abaabuleen OIC iyo la-hawlgalayaasheeda 11-kii Abriil 2017 ee lagu qabtay Muqdisho si loo xoojiyo wada-hawlgalayaasha daneeya arrimaha Soomaaliya, oo ay ku jiraan Hay’adaha maxaliga NGO-yada ah iyo kuwa caalamiga sida UN, FGS iyo deeq-bixiyeyaasha si kor loogu qaado wacyiga xaaladda abaarta iyo in ay wax ka qabato saameynta ay ku leedahay dadka ugu nugul.\nDadaalka beesha caalamka iyo qurba-joogta Somalida ayaa ka caawiyay in ay ka hortagaan macluusha sannadka 2017.\n11- Shirku waxa uu soo dhaweeyay dadaalka waqtigii ku habboon lagu helay ee uu bixiyay Turkiga, oo ah Guddoomiyaha Shirweynaha OIC, si uu u abaabulo Mashruucyada OIC una qiimeeyo xaaladda bani’aadamnimada ee ka jirta waddamada ay abaartu saameysey oo ay ka mid tahay Soomaaliya, si loo helo xogta hore ee ku saabsan xaaladda bini’aadanimo si looga gudbo saameynta xun ee abaarta socota dhowrka sanadood iyadoo loo eegayo saadaasha cimilada.\n12- Shirku wuxuu ka codsaday Dawladaha xubinta ka ah OIC iyo hay’adaha maaliyadeed inay sii kordhiyaan caawinaadooda ay ka mid yihiin gargaarka bani’aadamnimada ee FGS iyo gobollada nugul, si loo dhiso Qaab-dhismeed Dib-u-habeyn iyo Dib-u-soo-kabasho (RRF), oo waafaqsan “Iskaashiga Cusub ee Soomaaliya”.\n13- Shirku wuxuu dib u eegay guud ahaan hawlaha OIC ee Soomaaliya soona dhaweeyay isbeddelka xafiiska OIC ee Kaalmaynta si uu gacan uga geysto horumarinta siyaasada iyo dhaqan dhaqaale Soomaaliya.\nShirku wuxuu u hambalyeeyay Dawladaha Xubnaha ka ah ee dib u furay xarumahooda diblomaasiyadeed ee Muqdisho iyaga oo raacaya natiijooyinki ka soo baxay shirarkii heer wasaaradeed ee Kooxda oo qabtay intii lagu jiray fadhigii 72aad ee UNGA ee magaalada New York,kaasi oo diirada lagu saaray in Dowladaha xubnaha ka ah Ururka OIC Dib u furaan xafiisyadooda dibloomaasiyadeed ee Muqdisho.\n15- Sidoo kale, Dowladaha Xubnaha ka ah Ururka OIC,Hay’adaha Maaliyadeed,NGO-yada Islaamka ayaa loogu baaqay iney sii wadaan taageeradooda Soomaaliya si loo joogteeyo gargaarka bini-adanimo loona yareeyo dhibaatada Barakacayaasha iyo Qaxootiga Soomaaliya.\nKulanka ayaa lagu baaqay taageero dhaqaale oo toos ah loo siinayo Dawladda Jamhuuriyadda Federaalka Soomaaliya si loo xoojiyo hay’adaheeda,waxaana lagu ammaanay dhaqaalaha miisaaniyada Dowladda lagu kabayo ee ay bixiyeen dalalka Sucuudiga iyo Turkiga iyo taageerada dhaqaale ee Masar oo ay ku dabooleyso adeegyada asaasiga ah ee Shacabka Soomaaliyeed ay u baahan yihiin,si taa la mid ah OIC ayaa ku ammaantay Dowladda Qadar taageerada ay siiso Soomaaliya,waxayna wadamada kale ugu baaqeen iney sii wadaan kaalmeynta Soomaaliya.\n17- Kulanku wuxuu soo dhaweeyay horumarka ay ka gaartay Dowladda Soomaaliya fulinta barnaamijka saddexaad ee IMF. Shirku wuxuu ku booriyay dalalka xubnaha ka ah OIC in ay taageeraan Dowladda Soomaaliya dadaalka ay ugu jirto in lacagaha deynta laga cafiyo si loo yareeyo culeyska heysta shacabka Somaaliyeed.\n18.- Shirku waxa uu soo dhaweeyay hindisaha Dawlada Kuwait ee martigelinta Shirka deeqbixiyeyaasha kor loogu qaadayo Waxbarashada Soomaaliya, wuxuuna ugu baaqay Xoghaynta Guud in ay sii wadaan dadaalkooda ah in ay qabtaan Shirweynaha Ammaanka iyo Nabadgelyada Siyaasadeed iyo Xagjirnimada bisha December.\n19- Shirku wuxuu qadarin u muujiyay Madaxwaynaha Jamhuuriyadda Federaalka Soomaaliya Mudane Maxamed Cabdullaahi Maxamed, Ra’iisul Wasaaraha Mudane Xasan Cali Khayre, iyo Wasiirka Arrimaha Dibadda Mudane Ahmed Isse Cawad taageerada iyo ka qaybqaadashadooda intaba.\nWaxay sidoo kale, Kooxda Xiriirka Soomaaliya ee Ururka OIC ku ammaaneen shacabka Soomaaliyeed, Madaxweynaha iyo xukuumadda dadaalkooda ku aaddan in si guul ah u furmo una soo gaba-gaboobo shirkan iyo marti-gelinta diirran ee loo fidiyay wufuudaha dalalka xubnaha ka ah Ururka Iskaashiga Islaamka iyo Xoghaynta Guud.\n20- Ugu danbeyntii,Kulanka waxaa lagu go’aamiyay in kullanka xiga uu dhaco 2019.\nWax badan ka ogoow caruur badan oo Soomaaliyeed oo dad ehel ah ula nool qaab ”addoonsi”\nSomaliland oo shaqaaleysiisay gabar la bahdilay iyadoo guri ka shaqeyneysa


Taleefishinkii Puntland oo lacag la'aan loo xiray!! - Caasimada Online\nHome Warar Taleefishinkii Puntland oo lacag la’aan loo xiray!!\nTaleefishinkii Puntland oo lacag la’aan loo xiray!!\nGaroowe (Caasimada Online) – Telefishinka Puntland (PLTV) ayaa sanad gudihiis markii labaad hawada ka baxay, kaddib markii dowladdu bixin weydey kirada Satellite-ka baahiya telefishinka. Abbaare 4:10 galabnimo ee waqtiga Geeska Afrika ayaa TV-ga hawada laga saaray.\nIla-wareedyo lagu kalsoon yahay ayaa sheegay in muddo labo bilood ah la bixin kiradii sattelite-ka.\nWararka ayaa intaas ku daraya in todobaadkii hore Agaasimaha PLTV, Cabdifataax Ashkir kasoo qaaday Wasaaradda Maaliyadda, lacag dhan $10, 000 (toban kun oo doolar), taasoo la sheegay inay ahayd kiradii bishan socota ee June.\nLacagtaas $8,000 (siddeed kun) oo kamid ah wuxuu Agaasimuhu ku wareejiyey xisaabiyaha telefishinka, isagoo ku wargeliyey inuu u qaybiyo shaqaalaha istuudiyaha koowaad ee telefishinka oo muddo saddex bilood ah aan qaadan mushaharaadkii iyo gunnooyinkii ay xaqa u lahaayeen.\nQaar kamid ah hawl-wadeenada TV-ga, ayaa sheegay in ay marar badan cabasho u gudbiyeen maamulka telefishinka iyo Wasaaradda Warfaafinta kana dalbadeen in la siiyo xuquuqdooda, balse ilaa iyo hadda aysan jirin cid ilaa iyo hadda wax ka qabatey cabashadooda.\nShaqaalaha ayaa sidoo kale ku eedeeyey Agaasime Cabdifataax Ashkir wax qabad la’aan iyo in had iyo goor uu ka war wareego in uu shaqaalaha kala hadlo xuquuqda ka maqan ee ay dalbanayaan.\nLacag la’aanta heshay TV ayaa imaaneysa kadib markii madaxweyne Cabdiweli Cali Gaas maanta 15 June,2015 khudbo dheer uu kaga hadlayo hurumarka xukumadiisa ka sameysay dhinacyada dhaqaalaha, caafimaadka, amaanka, xiriirka caalamiga iyo arrimo kale ka jeediyey furitaanka kalfadhiga 35aad Barlamanka Puntland.\nSep 4, 2014 ayey ahayd markii sidan oo kale Telefishinku hawada ka baxay kadib markii muddo afar bilood ah la bixin wayey kirada sattelite-ka.


Talibaan oo Mareykanka dalab xujo ah hor dhigtey oo ku aadan dilka Osama Bin Ladin – SBC\nTalibaan oo Mareykanka dalab xujo ah hor dhigtey oo ku aadan dilka Osama Bin Ladin\nDhaqdhaqaaqa hubaysan ee reer Afgaanistan ayaa dawlada Mareykanka waxay ka dalbadeen inay soo cadeeyaan geerida Osama Bin Ladin, iyagoo sheegay inaanay rumaysneyn in Osama ay dileen ciidamada Mareykanka.\nAfhayeenka Taliban Zabiullah Mujahid ayaa warsaxafaadeed E-mail loogu qaybiyey saxaafada aduunka wuxuu ku sheegay inay ka doonayaan dalwada Mareykanka cadeyn muuqaalka ama sawirka Bin Ladin oo meyd ah, iyagoo sheegay in taasi hadii aanay keenin xukuumada Mareykanka inay u arkaan warka dilka Bin Ladin mid la dhoodhoobay. “Warkan ku saabsan geerida Sheikh Osama wuxuu ka yimid hal dhinac kaasi oo ah xafiiska Obama, Ameerika waxaan ka rabnaa cadeyn ay ku xoojinayaan sheegashadooda” ayuu yiri Zabiullah Mujahid afhayeenka Taliban.\nHadalka ka soo baxay dhaqdhaqaaqa Taliban ayaa ku soo aadayaa iyadoo dawlada Mareykanka aanay wali soo bandhigin cadeymo rasmio ah oo muujinaya dilka Osama Bin Ladin hogaamiyaha shabakada Al-qaacida, inkastoo Washington ay ku adkeysanayso inay hayso cadeymo dhab ah balse loo baqayo dareenka dadka Muslimiinta oo ku aadan soo bandhigida sawiradaasi oo lagu sheegay kuwa aad naxdin badan oo ay dhici karto inay abuuraan soo bandhigoodoodu caro ka timaada muslimiinta dunida.\nWalahay Been ayay Sheegayaan Osama anaa Hada Soo Arkay\ndilka osama ee muranka dhaliyey aniga waxay ilatahay in ay san maraykan dilin ee ay helan asaga oo mayd ah ama ay ogaden in uu dhintay ka dibna ay iska dhigeen kuwa ayagu dilay lakin osama waxa uu aha mujahid shahid ah oo diintiisa u dhintay naxariis ayan eeba uga baryeynaa iyo in uu janadii geeyo


'Gehenna: Halkee Dhimashadu ku Nooshahay' - Filimka 'Indie Horror Movie' waa Saameyn Wax ku ool ah oo la soo Bandhigay - iHorror\nBogga ugu weyn Warar Naxdin Leh 'Gehenna: Halkee Dhimashadu ku Nooshahay' - Filimka Naxdinta leh ee Indie waa ficillo wax ku ool ah 'Masterpiece'\n'Gehenna: Halkee Dhimashadu ku Nooshahay' - Filimka Naxdinta leh ee Indie waa ficillo wax ku ool ah 'Masterpiece'\nWaa inaad tan aragtaa! Markii aan dilayay waqtiga ee aan sameynayay duubitaankeyga toddobaadlaha ah ee Kickstarter (KS) waxay indhahaygu isla markiiba ku hakadeen mashruuc la yiraahdo GEHENNA: Meesha Geeridu ku Nooshahay. Waxaa laga yaabaa inuu ahaa muuqaalkii foosha xumaa ee bini-aadamnimada hoos u dhacaya, ama ereyga loo adeegsaday weedhaha furitaanka ee xiisihii ii qabtay, ma hubo. Waxa ii muuqday markii aan iska soo daba dhacay, ayaa ah in tani aysan ahayn mashruucii caadiga ahaa ee KS.\nHalkan xafiisyada iHorror.com, baandadu waxay ka doodi doonaan mashaariic cusub oo ay maalgeliyaan dad aad u fara badan maalin kasta. Sababtoo ah xaqiiqda ah in naxdintu ay tahay nooc caan ah oo ka dhex jira wareegyadan iyo ka dib dhammaantood waxay na siinayaan filimo sida Babadook. Nasiib darrose, waxaa jira waxyaabo badan oo dud ah oo ku saabsan beelaha la sheegay oo aan waligood miro dhalin. Laakiin waan aaminsanahay GEHENNA: Meesha Geeridu ku Nooshahay ayaa calaamadi ku yeelan doonta adduunka naxdinta leh. Ragga waaweyn ee warshadaha waaweyn ee aan waligood walwal ka qabin ninka yar waa inay fiiro gaar ah u yeeshaan kooxdan soo socota ee soo socota ee filim sameeyayaasha ah.\nMaskaxda ka dambeysa waxaas oo dhan waa Hiroshi Katagiri (sawirka kore) waana halyeeyga saameynta la taaban karo ee adduunka; isku daridda farshaxan, qurxin, iyo saamaynta caadiga ah shaashadda si aad u hesho "iibiyaha ka badan dhabta" natiijada. Katagiri, isagoo u soo shaqeeyay sidii nin gaar ah oo saameyn ku leh filimada sida Ciyaartii gaajadda iyo Qol ku yaal kaynta (fiiri sawirka kore), iyo xusullada ku xoqidda halyeeyada sida Steven Spielberg, wuxuu si cad u dareemayaa inay tahay waqtigiisii uu ku fariisan lahaa kursiga oo uu tuso asxaabtiisa sida loo qabtay. Isaga iska hubi IMDb halkan.\nAkhrinta intaa dheer ee ku saabsan macluumaadka mashruuca ee KS, waxaan ku farxay jawharad kale oo yar. Si cad GEHENNA: Meesha Geeridu ku Nooshahay waa filim cabsi leh oo leh saameyn wax ku ool ah oo weyn - taas oo macnaheedu yahay xayawaanno noocyo kala duwan ah, iyo yaa ku habboon in lagu muujiyo astaamaha noocan oo kale ah? Mid kale maahee Doug Jones! Anigu waxaan ahay qof jecel shaqadiisa Doug hadaadan garanaynin cida aan tilmaamayo, waan ku ceebeynayaa, maxaa yeelay waxaad hubtaa sida cadaabta u arki laheyd noole uu ciyaaray. Wuxuu ku jiraa Lab's Labyrinth, Hellboy, Afar Fantastic, Ragga madow 2, liistaduna way socotaa.\n(Sawirka kore waa Mike Elizalde, oo ah milkiilaha Spectral Motion, oo ka shaqeynaya Jones oo ah 'The Old Creepy Old Man', sida Hiroshi uu u muuqdo. Mike iyo Spectral Motion labaduba waxay si buuxda ula socdaan filimka.)\nUgu dambeyntiina, qisada filimkaan ayaa u muuqaneysa mid asal ah, oo aan ku wareegeyn wax aan horey u aragnay Hadaad eegto bogaga taariikh nololeedka Hiroshi, runti wuxuu gacan bir ah ku hayaa waxa sameeya filim wanaagsan iyo sida muhiimka ah waxa cabsi geliya. Isaguna wuu ku cad yahay meesha UMA baahnid caajis xad dhaaf ah iyo edeb daro si aad dadka u cabsi geliso, taa badalkeed, waxaad ku dhex milmaysaa dhagaystayaashaada sheekada adoo adeegsanaya farsamooyin dhaqameed; cabsidu waxay ka imaan doontaa awoodiisa inuu ukeeniyo noloshiisa saameyn la taaban karo, ma ahan kuwa kombuyuutarka\nShakhsiyan, markaan aqriyay macluumaadka bogga Kickstarter aad ayaan ugu faraxsanahay inaan arko waxa laga sameeyay mashruucan. Iyada oo dhowr boqol oo taageerayaal ah durba shaki iigama jiro inay gaari doonto himiladeeda. Haddii aad jeclaan lahayd inaad ka mid noqotid Hiroshi iyo abuurka kooxda, dameerkaaga u gudbi Bogga KS oo dib u celi mashruuca. Xitaa waxaad xitaa ka heli kartaa farshaxan madaxaaga ah oo shaqsi ahaan uu u sameeyay Hiroshi laftiisa.\nDaniel HegartyDoug JonesGEHENNAHiroshi Katagiri\nJimcaha soo socda 13 wuxuu Hannibal u yahay Nick Antosca Qoraa ahaan\nDocumentary wuxuu sahmiyaa buugaagta caadiga ah 'Sheekooyinka cabsida leh ee mugdiga looga sheego'


Mareykanka oo shaaciyay sawirradii ugu horreeyay ee weerrarkii Baqdaadi - BBC News Somali\nMareykanka oo shaaciyay sawirradii ugu horreeyay ee weerrarkii Baqdaadi\nMuuqaalkan midabka danbaska ah leh ayaa waxa uu muujinayaa ciidammada oo u dhawaanaya dhismaha - iyo marka dambe oo qarax uu burburinaayo dhismaha\nMilateriga Mareykanka ayaa waxa uu shaaciyay muuqaalkii ugu horreeyay ee laga qaaday weerrarkii lagu dilay hogaamiyaha ururka la baxay Dowladda Islaamiga ah ee waqooyiga Suuriya.\nBaqdaadi ayaa waxa uu u baxsaday god dhulka hoostiisa ku yaalay halkaas oo uu isku dilay kaddib markii uu qarxiyay suun ay qaraxyo ka buuxeen oo uu xirnaa.\nWax ka ogow qaabkii uu u dhacay dilkii Abubakar Al Baqdaadi\n"Waxa uu u guurguurtay godka isagoo wata laba carruur ah halkaas ayuuna isku qarxiyay iyadoo dadkiisa ay barxadda ku sugan yihiin. Waxaad ficilkiisa ka garan kartaa qofka uu ahaa," ayuu ka sheegay shir jaraa'id oo uu qabtay.\n"Taasi waa sida aan u arko waxa uu sameeyay. Wax kale oo aan xaqiijiyo iima suuragelin oo ku saabsan ilbiriqsiyadii ugu dambeeyay ee noloshiisa. Ma xaqiijin karo."\nXigashada Sawirka, US Central Command\nJanaraal McKenzie ayaa sheegay in afar haween ah - oo xiran suuman laga soo buuxiyay walxaha qarxa - iyo hal nin lagu dhex dilay dhismaha.\nWaxa uu sheegay in tira aan la garanayn oo dagaalyahanna ah ay sidoo kale dhinteen kaddib markii ay rasaasta soo ridday diyaaradaha qumaatiga u kaca ee Mareykanka.\nWaxa uu intaasi ku daray: "Waxaan doonayaa inaan caddeeyo walow uu jiray cadaadis aad u sarreeya iyo heerka sare ee uu howlgalku ahaa in dedaal ballaaran la sameeyay si loogaga gaashaanto in dadka rayidka ah ay waxyeelo soo gaarto, carruurtana la ilaaliyo kuwaas oo laga shakisnaa inay gudaha dhismaha ku sugan yihiin."\nBaqdaadi ayaa magaalada Muusil 2014-kii waxa uu uga dhawaaqay inuu abuuray "khaliifo"\nJanaraal McKenzie ayaa waxa uu xaqiijiyay in haybta hogaamiyaha ururka la baxay Dowladda Islaamiga ah lagu ogaaday hannaanka hidda-sidaha ee DNA-da, isagoo intaas ku daray in hore loo hayay nuqulo ka mid ah dikumintigiisa tan iyo markii Baqdaadi lagu hayay xabsi ku yaal waddanka Ciraaq 2004.\nWaxa uu sheegay in haraadiga maydka Baqdaadi ayaa waxaa loo duuliyay saldhigga si loo baaro haybtiisa markaa kaddibna waxaa lagu aasay badda 24 gudahood markii uu dhintay "taas oo ah sida ay dhigayaan shuruucda iskudhacyada hubaysan".


Dharka → Dharka xayeysiinta ah • Xirfadlaha kombiyuutarka ee P&M\nXigasho deg deg ah\nCarara waa labis caan ah, oo badanaa loola dhaqmo sidii shey joogto ah shaqada ama dharka xayeysiinta, kaas oo u oggolaanaya xorriyadda dhaqdhaqaaqa badan ka badan jaakada, iyadoo la ilaalinayo dharka shaqalaha gaarka ah ee shaqaalaha.\nDhogorta waa shey weyn oo loogu talagalay daabacaadda kumbuyuutarka\nFaa'iidooyinkan ayaa ka dhiga dhogorta inay aad caan uga tahay warshado badan. Iyagu waa xulasho isdaba joog ah oo loogu talagalay shaqaalaha, iyo kuwo kaleba, xagga wax soo saarka, saadka iyo warshadaha dhismaha, laakiin sidoo kale ujeeddooyin gaar ah sida dhar wax ku ool ah oo diiran oo loogu talagalay nashaadaad kala duwan.\nAdler 506 dhogorta ragga oo leh suurtagalnimada shaashad kasta\nXulo ballaaran oo ah dhogorta ayaa laga heli karaa annaga dukaan wuxuu ku yimaadaa palette midab hodan ah.\nThanks to this, waxaad ku hagaajin kartaa doorashadaada inaad ku aqoonsato midabada shirkadda.\nIntaa waxaa sii dheer, shaqsi ahaaneed cimri dheer oo qurux badan, waxaad dalban kartaa in lagu dilo dhogorta daabacaadda kumbuyuutarka. Waxaan ku iibinnaa moodooyinka dumarka, ragga, carruurta iyo unisex noocyo kala duwan.\nBooqo dukaankeena internetka >>\nU bax sida xulasho isdaba joog ah oo dharka labiska\nJaakadaha qulqulaya ee laga heli karo bakhaarradeena waxaa soo saaray shirkado sida madaxa iyo Leber & Hollman.\nWaxaan bixinaa xulashooyin kaladuwan oo moodello ah iyadoo kuxiran doorbid shaqsiyeed - si buuxda loo siibay ama lagu qalabeeyay kaliya jiinyeer gaaban oo qoorta ah, dabool leh ama aan lahayn.\nMoodooyin badan ayaa leh qalab wax lagu dhejiyo oo la taaban karo, kaas oo kahortagaya qabowga, tusaale ahaan marka aad ka shaqeyneyso bannaanka ama xaaladaha qaboojiyaha (waqti gaaban, haddii ay jirto xaalad shaqo marka lagu jiro xaaladaha heerkulka hooseeya ee joogtada ah, waxaan kugula talineynaa dharka dukaannada qabow iyo barafeeyaha).\nDhididyo badan oo dhidibada loo ahow ayaa leh jeebado wax ku ool ah oo ay ku jiraan xajiimooyin, gaar ahaan loo qaddariyo xaaladaha waxqabadka.\nWaxaan sidoo kale bixinnaa dhogorta midabbada digniinta iyo waxyaabo muujinaya, kuwaas oo si gaar ah ugu caan baxay shaqaalaha wadooyinka, shaqaalaha dhismaha, dhammaan noocyada iyo meelaha laga baxo. Qaar ka mid ah waxyaabaha dhididka leh waxay ku leeyihiin gogo 'isku dhejis ah dhexda, taas oo u oggolaaneysa oo keliya in aan la-qabsan karin dhididkaaga noocyo kala duwan oo muuqaal ah, laakiin sidoo kale xaaladaha cimilada.\nShirkado badan ayaa qadariyo shaqsi ahaaneed iyo shaqsi ahaaneed, gaar ahaan haddii shaqaaluhu door door wakiilnimo ka ciyaaraan xiriirada lala yeelan karo qandaraasleyaasha iyo macaamiisha.\nHabka loo calaamadeeyo shaashadda kumbuyuutarka ee dharka\nWaa sababtaas awgeed in dhogorta daabacan ay tahay shey caan ah oo dharka loogu talagalay noocyada kala duwan ee munaasabadaha bannaanka, taagan wakiillada, shirarka iyo tababarka.\nIntii aan dhisaynayna deeqda, ma illaawin kii ugu yaraa. Dukaankayaga waxaad ka heli doontaa dhogorta loogu talagalay carruurta midabbo iyo cabbirro kala duwan leh. Waxaan sidoo kale u xardhay dharka ay ku qoran yihiin astaamaha iskuulada ama naadiyada iyaga loogu talagalay.\nWada cararaya Funaanado waa badeecada inta badan la xusho ee shaqsi ahaanta shaqada iyo dharka xayeysiinta.\nWaxaan kugu casuumeynaa annaga dukaanhalkaas oo aad ka heli doonto tiro badan oo shaqo iyo xayeysiis xayeysiis ah.\n4f dhogordhogorta adlerdhogorta haweenka ee eslodhogorta ugu fiicandharka shaqada dhogortadhogortadhogorta dumarkaoo lagu daray cabirkii dumarkaDumarka dhogorta shirkadahaDhogor haweenka leh dabooldhogorta carruurtajaakadaha dhogorta loogu talagalay gabdhahadhogorta shaqaalahashirkadda dhogortahi tec dhogortadhogorta raggaragga dhogorta allegrodhogorta shaqada ee raggadhogorta markii la codsadodhogorta milicsigasoosaaraha dhogortaxayaysiinta dhogortadhogorta shaqeeyashaqada dhogorta Allegrodhogorta shaqada ee milicsiga ahdhogorta dabka dabkadhogor militaridhogorta daabac lehdhogorta leh astaantadhogorta leh astaanta shirkaddadhogorta daabacandhogorta leh daabacaad shirkadeeddhogor jaban\nDalxiisyada iyo dushooda taangiyada\nFunaanado / Polo\nKoofiyadaha iyo koofiyadaha koofiyadaha\nJaakadaha / Vams\nKiishash / shaati\nJumlado / musqulaha\nDharka aragga oo sarreeya\nka eeg khariidadda\nP&M Dhamaan xuquuqaha ayaa leh 2020\nnaqshadeynta iyo hirgelinta: pixelsperfect.pl - Websaydhada Poznań


SomaliTalk.com » Qodobbadii ka soo baxay Shirkii Istanbuul oo la soo gabagabeeyey\nQodobbadii ka soo baxay Shirkii Istanbuul oo la soo gabagabeeyey\nDaabaco | Print | Faafin: SomaliTalk.com: Saturday, June 2, 2012 // 4 Jawaabood\nShirkii Soomaalida loogu qabtay magaalada Istanbul ayaa Jimcadii June 1, 2012 la soo gabagabeeyey, waxaana laga soo saaray warsaxaafadeed ay ka mid yihiin arrimahan:\n1- In La Tixgelinayo madaxbanaanida, Sharafta iyo midnimada Ummadda Soomaaliyeed.\n2- In Nabad dhab ah laga sameeyo Soomaaliya ayadoo Shacabka Soomaaliyeed ay raadinayaan dib u heshiisiin, nabadeyn iyo Xiriir Siyaasadeed si loo helo Dowlad sharciyaysan oo wadajir ah oo Soomaaliya oo dhan mateli karta.\n3 -In Beesha Caalamka ay rajo wanaagsan u yeeshay waxqabadkii Dowladda ee Sanadkii lasoo dhaafay oo Marxaladdo adag lagusoo shaqeeyey islamarkaana horumar laga sameeyey dhinacyada Ammaanka, Siyaasadda,bani aadannimada iyo Dib U Heshiisiinta.\n4- Shirkan wuxuu hoosta ka xariiqay in Mas’uuliyadda koobaad ee sidii xal loogu heli lahaa Soomaaliya ay leeyihiin Soomaalida, beesha Caalamkuna ay ku taageerayaan.\n5- In la xasuusto shirkii London oo aad iyo Aad muhiim u ahaa arimmo badanna lagu gaaray.\n6- In lasoo afjaro Xiliga KMG 20-August-2012 sida ku cad Kampala Accord, Road-Map, Garowe Principles iyo Addis Ababa.\n7- In Beesha Caalamku ay si deg deg ah u fuliyaan dhammaanba Ballanqaadyadii ay horey u ballan qaadeen si loo helo markii Odayaasha Dhaqanku ay Muqdisho ku laabtaan ay soo xulaan ergadii Ansixin laheyd Dastuurka iyo Baarlamaanka Cusub.\n8- In Soomaalida lagu ammaanay sida ay u ilaalinayaan xuquuqda Haweenka ayadoo golaha ansixintana 30% haween ay yihiin.\n9- In Shirka Istanbul uusoo dhaweynayo in si Kumeel gaar ah (KMG ah) loo ansixiyo Dastuurka (Soomaaliya).\n10- In Shirka Istanbul uu taageerayo in shacbiga Soomaaliyeed laga talageliyo Dastuurka ayagana ay xaq u leeyihiin.\n11- Shirka Istanbul wuxuu hoosta ka xariiqayaa in Baarlamaanku Cusub oo noqdo mid loosoo xulo si cadaan ah oo aanay laalaam ama mugdi ku jirin.\n12 -In Doorashada Madaxweynaha iyo Gudoomiyaha Baarlamaanka aanay laga dib dhigi Karin waqtigooda 20-ka August 2012.\n13-Wuxuu kaloo Shirka Istanbul soo dhaweynayaa go’aankii Bishii May 2012 kasoo baxay IGAD, AU iyo Q.M ee ku aadanaa in cidii ka hortimaada hanaanka hada socda loo aqoonsanayo qaswadeyaal(Spoilers) ayadoo Shirkanna uu hoosta ka xariiqayo kooxahaasi in laga qaado talaabooyin ku haboon ama adag.\n14- In Beesha Caalamka looga baahanyahay iney taageeraan qabsoomida Wadahadallada dhexmaraya DFKMG iyo Somaliland.\n15- Kasoo qeybgalayaashu waxey aad iyo aad u eegeen in Siyaasadda cusub ee hada dhalaneyso loo baahanyahay hay’adaha lasoo dhisayo iney noqdaan kuwo Soomaalida oo dhan wada meteli kara.\n16- Shirkan wuxuu tixgelinayaa arrimaha Xuquuqul Insaanka ayadoo Soomaalidana laga doonayo iney texgeliyaan dhowrid Xuquuqda Aadanaha.\n17-In La helo dib u heshiisiin dhab ah oo Soomaalida dhexdeeda umadduna is cafiso sida dalal badan oo Caalamka ah ka dhacday.\n18- Waa inay bilaabataa wixii ka dambeeya August 20-2012 barnaamijyo cusub oo dib loogusoo celinayo dhismaha hay’adaha Dowliga taasi oo sii ambaqaadeysa qodobada ku xusan Road-Mapka.\n19- In Lasoo Celiyo dib u dhiskii dalka ayadoo dhammaanna Hay’adaha Ammaanka loo helayo tasaaliidkii ay u baahnaayeen laguna Xoojiyo.\n20-In Xaga Tababarrada laga taageero Ciidammada Soomaaliya sida ay hada bilowday Dowladda Turkiga.\n21- In La Sameeyo Ciidammo si gaar ah u tababaran oo dadka iyo Dalka Ammaankooda sugi kara.\n22-In Lagu ammaanay AMISOM howlaha ay xaga Amniga ka wadaan iyo sido kale Dowladihii saaciday oo ay ka mid yihiin Mareykanka iyo Midowga Yurub.\n23-In Dowladihii horey u balan qaaday iney Soomaaliya usoo dirayaan Ciidammo ka mid noqda AMISOM ay si deg deg ah usoo dhameystiraan Ciidammadii ay ballan qaadeen.\n24-In Laga hortago dhammaanba wixii keeni kara Carqalad.\n25-In Dowladda Soomaaliya iyo Beesha Caalamkaba ay noqdaan kuwo ka wada shaqeeya sii xoojinta Hay’adaha Amniga.\n26-In La Dhiso amaba dib u habeyn lagu sameeyo Hay’adihii Sharciga sida Maxkamadihii.\n27-Shirkan wuxuu si Wadajir uga soo horjeesanayaa falalka Argigixisanimo,Dagaallada iyo Xuquuqul Insaanka oo lagu tunto wuxuuna dhiirigelinayaa sidii Beesha Caalamku arrimahaasi oo dhan ugasoo wada horjeesan laheyd.\n28-Shirkan wuxuu Cambaareynayaa in Carruurta loo adeegsado dagaallada ayadoo la askareeynayo\n29-Shirkan wuxuu u arkaa la dagaalanka Burcad Badeeda Xalka guud ee lagula dagaalami karo inuu yahay in Burcad Badeeda lagala dagaalamo Berriga.\n30-In Soomaalidu ay si guud uga wada shaqeeyso Xasilinta ayadoo laga hortagayo in Al-Shabaab iyo Al-Qaeda fursad loo siiyo iney kusoo laabtaan deegaannadii laga xoreeyey.\n31-Shirkaan wuxuu ku ammaanayaa Dowladda hirgelinta Maamullada deegaannadii laga saaray Al-Shabaab ayadoo Beesha Caalamkana ay arimahaasi Dowladda ku taageereyso.\n32-In Beesha Caalamku ay tixgeliso habab amni loogu sameynkaro goobahaas la xoreeyey si hanaanka maamul uu usii shaqeeyo.\n33-In La sameeyo Sanduuq Dhaqaale oo sii dedejiya fulinta ayadoo Caalamku si wadajir ah uga qeyb qaaadanayaan Arrimahan taasi oo loo arko mid ka duwan sidii Caalamku horey ugu taageeri jirey Soomaaliya.\n34-In Loo baahanyahay in lasii wado gargaarka lasiinayo dadka Barakacayaasha.\n35-In la aqoonsado iney Soomaaliya hada galeyso marxalad cusub oo ah kasoo kabashada dhaqaalaha loona baahanyahay in lagu taageero oo lagu garab galo.\n36-In xooga la saaro dib u dhiska dalka ayadoo si gaar ah looga soo kabanayo burburkii dagaallada gaar ahaan guryaha ku yaala Caasimadda.\n37-In la hirgeliyo mashaariic biyo gelin ah taasi oo qeyb ka ah mashaariicda Horumarineed.\n38-In Dowladda iyo hay’adaha gaarka ah iska kaashadaan xaga maalgelinta iyo horumarinta howlaha.\n39-In Shirkan uusoo dhaweynayo Wadahadalada Socda ee lagu sameynayo Hay’ad Dhaqaalle oo ka wada dhaxeysa Dowladda iyo Caalamka ayadoo Wadahadaladaasina si deg deg ah loosoo dhaweynayo.\n40-In Shirka iyo Beesha Caalamkuba ay taageerayaan sidii Soomaalida ay Dhaqaalahooda u maamulan lahaayeen\nShirka ayaa Istanbul ka socdey May 31 – June 1, 2012.\n4 Jawaabood " Qodobbadii ka soo baxay Shirkii Istanbuul oo la soo gabagabeeyey "\nTuesday, June 5, 2012 at 12:20 am\nasc, shirkasto waxaa kaso baxo mana lagu dhaqmo…somali ilah ayaa u maqan\nSunday, June 3, 2012 at 12:29 pm\nAsc waxan salaamayaa shacbiga soomaaliyeed meel walba ay dunida ka joogan waxana leeyahay hambalyo guusha laga gaaray shirarkii ka dhacay uk iyo turkiga oo kasoo baxay qodobo muhiim u ah soonooleynta dalka iyo dadkaba waa Alle mahaddii haddii ay sidaa wax noogu qabanayaan waana wax lagu farxo qodobadii kasoo baxay oo idil.\nwaxan mahad gaar ah usoo jeedinayaa halgamayaashii dalka ee ka taliye sidii dalkeena nabad uga dhalanlaheyd kuwaas oo kala ah sheekh shariif iyo cabdiwali cali gaas iyo wasiiradooda oo ah kuwo ka duwan dowladihii iyaga ka horeeye ee aan waxba dalka uqaban.\nwaxa kaloo mahad gaar ah leh dowlada turkiga oo 100% inaga caawisay abaarihii iyo sidii aan uga bixi laheyn kmg-nimada dowladaha caalamkana inagu xariirisay ilaa haatanna garabkeena taagan ilaahey Abaalkooda ha gudo.\nwaxan hambalyo leeyahay marlabaad madaxda dowlada kmg ee kartidooda muujeye 21kiisano ee lasoo dhaafay mugdigii aan ku jirnay inaga saaray.\numada soomaaliyeed meel walba ay ku nool yihiin waxan ka codsanayaa in dalka daacad nimo loogu adeego si aan markale dalka uburburin.\nGacal SYLII says:\nSunday, June 3, 2012 at 2:40 am\nGuul allow ka yeel turkina abaalkoda ma ilobi doono bahda somalitalk.com mahadsanidin\nSaturday, June 2, 2012 at 9:03 pm\nasc waxaan salaamayaa bahada webkan somalitalk xaqiiqdii aad iyo aad ayaan ugu mahadcelinayaa sida sharafta leh oo ad noogu soo baahisaan wararka xaqiiqda u dhaw mida kale oo aan rabo in aan ka hadlo waxa ay tahay walal horta anaga Somali ayaa nala yiraahdaa hadii xitaa inta meeshaas ku qoron xumaan kama arko ee wax ka sii fiican la soo sheegana waan ceebaynaynaa oo waa dabeecadeena laakin waxaan leeeyahay Dawalada Turkyga iyo hawsha ay wado aaad iyo aad ayaan u soo dhawaynaynaa oo dhanaca mashaariicda iyo biya galinta iyo korontada Runtii Turkyga uma amaal gudi doono laakin kuwa xun ayaa waxay leeyihiin waa gumaysi cusub Somali hadii u keentid xitaa qofka aduunka ugu fiican way caynayaane illaah wixii xaq ah ha na waafajiyo aamin aamin


Cunto bilaash ah ayaa sii socota sannadka oo dhan! | Faahfaahinta Wararka Degmada - Dugsiyada Dadweynaha Aagga Stillwater ISD 834\nAgoosto 6 , 2021\nQuraac iyo qado BILAASH ah ayaa la siin doonaa dhammaan ardayda inta lagu jiro sannad-dugsiyeedka 2021-2022 taas oo ay ugu wacan tahay maalgelin gaar ah oo ay ka heshay Waaxda Beeraha ee Mareykanka. Ardayda waxaa laga qaadi doonaa lacag ilbiriqsiyo iyo à la carte, iyo sidoo kale caano haddii ay keenaan cuntadooda. Qiimayaasha waa la beddeli karaa. Eeg liiska cuntooyinka oo wax badan baro .\nIn kasta oo cuntooyinka dugsigu yihiin lacag la'aan sannadkan haddana waxaan doonaynaa in qoysasku buuxiyaan Foomka Waxtarka Waxbarashada. Waxa kale oo loo yaqaan Codsiga Bilaashka ah & La -dhimay, waa wax ka badan qado bilaash ah! Barnaamijku wuxuu bixiyaa kaalmo lacageed waxyaabo kale oo badan, oo ay ku jiraan isboortiga/waxqabadyada, aaladaha, safarada dibadda iyo kuwo kaloo badan.\nFoomka Faa'iidooyinka Waxbarashadu ma caawiso kaliya qoyskaaga, laakiin carruurta degmada oo dhan siyaabo badan. Hal foom oo keliya ayaa xaqiijinaya maalgelinta sii socota si loo taageero DHAMMAAN carruurta ku jirta dugsiyadeena. Qoysaska WAA IN ay buuxiyaan arjiga cusub ee faa'iidooyinka bilowga sanad dugsiyeed kasta ama dheefaha ayaa dhacaya!\nBuuxi codsiga onlaynka ah ama soo dejiso nooc daabacan.


Ciyaaraha kale | KONGOLISOLO\nGabdhaha badankood iyo ragga qaar waxay jecel yihiin inay sawiraan dabada saxda ah si ay uga dhigaan kuwo kufiican maqaarkan cusub ee "skinny Jeans". Hadaad tahay qof ...\tAkhri wax dheeraad ah\nInkastoo aan la rumeysan karin, haddana carruurta dhabta ah, fanaaniinta heerka sare ah, waxay ka yimaadeen Itoobiya iyo Afrika: waxay muujiyeen muuqaalka adduunka oo ah in farshaxanno madow ay la mid yihiin kuwa kale ee tartamada iyo qaaradaha kale ... (VIDEO)\nPosted By: KongoLisolowaa: Maarso 5, 2019 03: 03 No Comments\nQuruxda farshaxanka iyo adkeynta goobahooda iyo acrobatics-ka waa lama huraan. Ceeb maleh in madow noqdo. Waxay dadka cadaanka ahi sameeyaan, dadka madoow ayaa sameyn kara.\tAkhri wax dheeraad ah\nShan yaab oo dhaqameedyo Afrikaan ah oo aan sumcadda madow / Afrikaanku jirin: waxaa jira yaabab dhaqameedyo loo aaneeyey dadka kale, laakiin kuwaas oo u badan asal ahaan madow / Afrikaan asal ahaan\nPosted By: KongoLisolowaa: Diisambar 19, 2018 06: 34 No Comments\nIn la aqbalo in jinsiyada aadanaha ee laga yaabo inay Afrika ka bilowdo weli waa kiniin adag oo la liqo, iyada oo aan loo eegin caddaynta jirta. Dhammaanteen waxaynu ku biirinaa foomka iyo ...\tAkhri wax dheeraad ah\nAug09 01: 46